Гәзиттең номеры: 2 » Гәзиттең номеры: 2 » Яйыҡ гәзите | Газета Яик\nЯйыҡ гәзите » Гәзиттең номеры: 2\nҠорамаларға яңы автобус10.01.2017\nҺуңғы йылдарҙа мәктәптәрҙе оптималләштереүгә бәйле, ауылдарға йөрөтөп уҡытыу ихтыяжы арта бара, транспорт менән тәьмин итеү ҙур роль уйнай. Балаларҙы уҡырға йөрөтөүҙән тыш, төрлө конкурстарға, олимпиадаларға, экскурсияларға алып барырға кәрәк. Ошо маҡсаттан республика хөкүмәте ярҙамы менән районыбыҙ белем усаҡтары автобустар менән тәьмин ителә.\nЯңы йыл алдынан Ҡорама дөйөм белем биреү мәктәбе уҡыу-сылары өсөн дә бик шатлыҡлы ваҡиға бул-ды. Белем усағына ба-лаларҙы йөрөтөү өсөн яңы ПАЗ автобусы бүләк иттеләр. Мәктәптә 80 бала белем ала, уларҙың 41-е Ҡораманан, ҡалған 39 уҡыусы Ҡорама станцияһынан һәм Кә-рим ауылынан йөрөп уҡыйҙар.\n- Автобус алыуыбыҙға бик шатбыҙ. Ул беҙгә биш саҡрым алыҫлыҡтағы станциянан һәм 12 километр арауыҡтағы Кәрим ауылы уҡыусы-ларын автобус менән алып йөрөү мөмкинлеге бирәсәк. Быға тиклем дә автобусыбыҙ бар ине, әммә ул иҫкерҙе. Яңы транспортты күптән түҙемһеҙлек менән көтә инек, ниһайәт, хыялдарыбыҙ тормошҡа ашты. Балаларға төштән һуң түңәрәктәргә килер-гә мөмкинлек буласаҡ, исмаһам, - тине мәктәп директоры Гөлли Ибра-һимова үҙҙәренең ҡыуаны-сы менән уртаҡлашып.\nҺыуы менән ер ҡәҙерле10.01.2017\nКүптән түгел тележурналист Андрей Кондрашовтың һыу тураһында ике сериялы тапшырыуын ҡарарға тура килгәйне. Ул тапшырыуҙы әҙерләгәндә эсәр һыуға мохтажлыҡ кисергән бик күп илдәрҙә булып, планетабыҙ кимәлендә һыу проблемаһын күтәреп сыҡҡан ине. Тапшырыуҙы ҡарағандан һуң үҙебеҙҙең тыуған еребеҙҙе башҡа илдәр менән сағыштырып, беҙ ниндәй бай, матур илдә йәшәйбеҙ, тигән һығымтаға киләһең. Аллаһҡа шөкөр, эсәр һыуҙарыбыҙ таҙа, мул. Балыҡҡа бай саф һыулы йылғаларыбыҙ, көҙгө кеүек ялтырап ятҡан күлдәребеҙ, сылтырап аҡҡан гәлсәр шишмәләребеҙ - үҙе ҙур байлыҡ түгелме ни?!\nАндрей Кондрашовтың: «Киләсәктә таҙа һыу иң ҙур байлыҡ булып иҫәпләнәсәк. Өсөнсө Бөтә донъя һуғышы нефть, алтын өсөн дә түгел, ә таҙа һыу өсөн буласаҡ. 2030 йылдарҙан таҙа һыу запасы ныҡ кәмей, ә 2050 йылдарҙан һуң эсер һыуға ҙур ҡытлыҡ буласаҡ. Ҡайһы ил һыуға бай, шул ил иҡтисади яҡтан да, сәйәси яҡтан да көслөләрҙән һаналыр», - тип әйткән һүҙҙәре тәрән уйға һалды.\nБыл донъяла ниҙәр бар?10.01.2017\n«Росстат» белдереүенсә, яҡынса мәғлүмәттәр буйынса, 2016 йылда халыҡ ҡулланыу тауарҙарына инфляция 5,4 процент тәшкил итте - Советтар Союзы тарҡалғандан алып иң яҡшы күрһәткес был. Ә иң насар күрһәткес 1992 йылда теркәлгән була - бер йыл эсендә хаҡтар 250 тапҡырға (!) артҡайны. Бер һүҙ менән, тормош ауыр булып тойолһа ла, шөкөр генә итеп йәшәйек...\nБыл донъяла ниҙәр бар?12.01.2016\nГерманияның Кельн халҡы өсөн быйылғы Яңы йыл хәтерҙә оҙаҡ ҡаласаҡ. Меңгә яҡын ғәрәп ҡасаҡтары ҡаланың үҙәк майҙанына тупланып, байрам ҡаршы алырға сыҡҡан урындағы ҡатын-ҡыҙҙарға бәйләнергә, мәсхәрәләргә, таларға тотона. Полицияға һәммәһе 300-ҙән ашыу ғариза яҙыла. Полиция һәм властар был ҡәбәхәтлекте башта йәшереп ҡалырға тырышты (миллиондан ашыу кешене үҙҙәре саҡырып килтерҙе бит), һуңынан ҡойроҡ болғарға тотондолар. Йәндәре ҡарайған урындағы халыҡ урамға сыҡты. Ҡыҙыҡ, бортаҡ ҡунаҡтарға теше үтмәгән полиция был демонстрацияны бик ҡаты баҫты.\nЯңы йыл бүләге12.01.2016\nЯңы йыл алдынан һәр кем, күңел төпкөлөндә булһа ла, ниндәйҙер мөғжизә көтә. Тылсым көсө менән түгел, ә дөйөм тырышлыҡ һөҙөмтәһендә Рысай урта мәктәбе өсөн йыл аҙағында шатлыҡлы ваҡиға булып үтте. Улар 22 урынға иҫәпләнгән өр-яңы автобуслы булдылар.\nМәғариф бүлеге начальнигы Ләйсән Фазлетдинова ҡулынан транспорт асҡысын тулҡынланып ҡабул иткән уҡыусылар тағы ла нығыраҡ тырышып уҡыясаҡтарын, конкурс-олимпиадаларҙа ҡатнашып, еңеүҙәр яулаясаҡтарын вәғәҙә-ләнеләр.


Хәрби Дан музейы байрам акцияһы үткәрә // Йәмғиәт | новости башинформ.рф\nХәрби Дан музейы байрам акцияһы үткәрә\n16:27, 7 мая 2009 Йәмғиәт\nРеспублика Хәрби Дан музейы Еңеү көнөнә арналған байрам акцияһы үткәрә. Төрлө йәштәге уҡыусыларға йүнәлтелгән сараның үҙенсәлеге шунда: музей буйлап экскурсия комплекслы яһалды. Музейға килеүселәр республиканың тылдағы тормошо хаҡында хикәйәт тыңлау, яҡташтарыбыҙҙың фронттағы батырлыҡтары тураһында белеү генә түгел, театрлаштырылған тамаша ла ҡарай ала. Бынан тыш, уҡыусыларға Бөйөк Ватан һуғышы тураһында фильм да күрһәтелә.\nМузейҙың ғилми хеҙмәткәре Римма Теләшева, эштең бындай формаһы йәш тамашасылар өсөн айырыуса ылыҡтырғыс, тип билдәләй. Театраль тамашала профессиональ булмаған актерҙар уйнай. Ғәййәр яугирҙар ролендә Өфөнөң 136-сы лицейының драма түңәрәге ағзалары сығыш яһай. Экскурсиянан һәм фильм ҡарағандан һуң уҡыусылар шарҙарҙы һауаға осороу өсөн Еңеү паркына юллана. Акция 8 майҙа тамамлана.\nЮлия Антипина\tавтор: Юлия Антипина\nТеги: музей, байрам акцияһы


Исмәғил Ғимранов - Журнал Агидель\nОҙаҡ ҡына мөңөлөп1 ултырҙым, һалдат сағыбыҙҙы иҫләнем.\nДонъя үҙенекен итә. Рәшит дуҫым менән хатлашып ятһаҡ та, Бөрө районына барып, үҙен, донъяһын күрергә яҙманы миңә. Ғаиләләрендә бала булмауы ла һәләк үкенесле ине. Хәҙер килеп, дуҫымдың ниндәйерәк кеше булғанын иҫләп, һеҙгә еткерһәм, бәлки, күңелемдәге үкенеүле һағыш төйөрө осмоттай булһа ла кәмер, йөрәгем әрнеүе тыныслана төшөр ине, тигән өмөттәмен.\n...Әрмегә барғас уҡ бер-беребеҙҙе оҡшаттыҡ, дуҫлашып киттек. Яҡын туғандар һымаҡ шатлығын да, ҡайғы-хәсрәтен дә, ҡыйынлыҡтарҙы ла уртаҡлаштыҡ. Тыуған төйәктән килгән хаттар ҙа беҙҙең өсөн сер булманы. Өс ай тигәндә тейешле ғәскәри «ант»ты бирҙек һәм беҙҙе, өлгөрә башлаған һалдаттарҙы, ҡарауыл һағына, сиратлап кухня нарядына йөрөтә башланылар. Рәшит менән булған аяныс хәл нәҡ ана шул келәткә барып, ашханаға тейешле аҙыҡ-түлек килтереү осоронда сыға.\nАҙыҡ-түлек алғанда Рәшиттең ауылдашы Рәйес Моратов уның эргәһенә килә лә: «Ошо ит консерваһын һинең кеҫәгә һалайыҡ, минеке тишелгән», – тип шыбырлай һәм уның ризалығын да көтмәй, тиҙ арала банканы кеҫәһенә тыға. Күп тә үтмәй, келәт мөдире бер банка консерва етмәүен сержантҡа хәбәр итә. «Мин һанап, әҙерләп ҡуйғайным. Кем алды консерваны?» – тип тауыш күтәрә. Етмәһә, бындай хәл тәүгеһе генә түгел, тип бәлә һала. Сержант Ласло һәр береһенең кеҫәһен тикшерә лә Рәшиттекенән консерваны килтереп тә сығара.\n«Был турала тиҙ арала командирығыҙға еткерегеҙ!» – ҡыҙып туҙына мөдир. Ә Рәшит көтөлмәгән хәл боролошонан ни тиергә белмәй албырғап ҡала. Шулай ҙа: «Ни булһа, шул булыр. Рәйес ауылдашым ғына түгел, ике туған ҡустым», – тип уйлап, консерваны Рәйес тығыуын йәшерә. Әммә нәҡ ошо сәбәпле уны бур һанап, кухня нарядынан бушаталар ҙа урынына икенсе һалдатты ебәрәләр.\nИртәнге строй тикшереүендә рота командиры капитан Томсинский төнгө ваҡиғаға яза итеп Рәшиттең биш тәүлеккә гауптвахтаға ебәреләсәген хәбәр итте һәм сержант Корниловҡа арест йортона оҙатырға бойорҙо. Беҙ, йәш һалдаттар, тик төшкө тәнәфескә туҡталғанда ғына «тәмәке тартыу урынында» өйөлөшөп гәпләшеп алдыҡ. Һәр беребеҙ хәлдең нисегерәк килеп сығыуы менән ҡыҙыҡһынды. Бүздәк районы егете Тимур: «Рәйестән һорашырға кәрәк, улар бергә булғандар ҙаһа» – тине. Рафиҡ: «Әйткәндәй, ә Рәйес ҡайҙа һуң?» – тип элеп алды. Ә Рәүеф Таһиров Рәйестең нарядтан һуң ял итеүен хәбәрләне һәм төшкө ашҡа барғанда унан мотлаҡ ваҡиғаны асыҡларға кәрәклеген иҫкәртте.\nМин Рәшит менән булған ваҡиға хаҡында күпме генә уйланһам да, уйымдың осона сыға алмай яфаландым. Ҡыҫҡаһы, ышансаҡ кеше булһам да, был ғәйепләүгә ышанаһым килмәне, сөнки уның быға тиклемге тоғролоғона шикләнмәнем. Ә уйҙар тынғы бирмәй, фекер асыҡлығы юйылды, зиһен таралды. Төрлө уйҙарға, һығымталарға күсәм: «Рәхимле, шәфҡәтле, хәйләһеҙ, бер ҡатлы ауыл егете. Атаһы һуғышта хәбәрһеҙ юғалған, әсәһенең берҙән-бер улы. Дуҫлашҡаны бирле юҡты бар итеп һөйләү, үпкәләшеү, эреләнеү кеүек кире сифаттары һиҙелмәне. Киреһенсә, асыҡ, кешелекле мөнәсәбәте менән арбап, күңелемдә юйылмаҫ эҙ ҡалдырҙы. Һәм бына һиңә, ысынын да тоғро күреп йөрөгән иптәшем хәйләкәр, тоғролоҡто боҙоусы, намыҫһыҙ мөртәт кенә булып сығамы? Юҡ, быға ышанмайым! Был ғәләмәттең булыуы мөмкин түгел! Тотолмаған уғры ишандан да тоғро, тигән боронғолар. Был хәл ялған ғыналыр. Дөрөҫөн асыҡларға, Рәшит ҡайтыуын көтөргә. Ул мине алдамаҫ – нисек булған, шулай әйтер...»\nБишенсе тәүлек тулыуға кискә табан Рәшит казармаға ҡайтып инде. Йөҙөндә һис бер ҡайғылы сырай һиҙелмәй. Ауыҙ йырып көлдө лә: «Иптәш Ғимранов, бур рядовой Рәшит Миңлеғәлиев тотҡондан иҫән-һау ҡайтты,» – тип шаяртып честь бирҙе. Казарманың теге һәм был осонан тотҡонда булған тәүге һалдат эргәһенә яҡташтары, яҡын дуҫтары йыйнала башланы.\nРәшиттең үҙен яҡшы кәйефтә, ихлас тотоуы башҡаларға ғына түгел, үҙенә лә сәйер тойолдо. Ни сәбәпле насар ғәҙәтлеләр иҫәбендәге һалдат бер ҙә бошонмай? Бына әле лә иптәштәре ҡаршылап күрешһәләр ҙә, һиҙелеүенсә, һәр береһенең йөҙ-ҡарашы, сырайы үҙенсәлекле һымаҡ күренде, миңә ҡалһа. Кемелер яманатлы һалдатҡа һынаулы ҡарашын сағылдырһа, кемдеңдер эстән уны ғәйепләүе, частың бәҫен ебәреүсе тиеп шелтәләүе күҙгә салына ине.\nРәшит кинәт хәрби бурысын еренә еткереп үтәмәй, әңгәмәләшеп тороуын иҫенә төшөрҙө:\n– Сабыр итә күрегеҙ, егеттәр, аҙаҡ һөйләшербеҙ. Хәҙер төп хәрби бурысымды үтәп киләйем, – тип сержанттар бүлмәһенә йүнәлде.\nИртәгәһенә тәмәке тартыу урынында Рәшиттән иптәштәре ысын мәғәнәһендә төпсөнөп «һорау» алдылар. Ул башта, тырт-мырт иткән булып, мәсьәләнең асылын һөйләмәй маташты. Яҡташы Рафиҡ Насиров: «Һин алдашаһың, беҙгә дөрөҫөн һөйләмәйһең», – тигәс, Рәшит ҡапыл-ҡара үҙгәрҙе лә ҡуйҙы. Үҙенсә, күрәһең, кемдер аша дөрөҫөн ишеткәндәр, ахыры, тип яңылыш ысҡындырҙы:\n– Минең урында һеҙ ни эшләр инегеҙ? Ул бит миңә ике туған ғына ҡусты. Эйе, консерваны Рәйес кеҫәмә һалды. Кеҫәләрҙе тикшергәндә ул тыҡҡанды әйтмәнем. Вот и все! Консерва кеҫәмдә булғас, әйтһәм дә файҙаһы булмаҫ ине. Сөнки барыбер сообщниктар булып һаналабыҙ. Шуға күрә лә инде, Рәйесте ғәйепләтмәҫкә ниәтләп, үҙ өҫтөмә алдым.\n– Дә-ә, ну и дела, – тип бот сапты Рафиҡ. – Бында, егеттәр, шулай булыу ихтималлығы бар. Рәйестең, ғөмүмән, мөхтәлдең «һалманым», тип таныуы ла мөмкин ине бит. Мөхтәл – хәйләкәр була ул. Әле бына, ҡарағыҙ, беҙҙең арала ул юҡ. Тимәк, аңлы рәүештә аралашыуҙан ситләшә. Так что, Рәшит дуҫ, ҡустың һине күрәләтә ғәйепләтеп рәнйеткән. Әйткәндәй, был хаҡта уның менән әле һөйләшкәнегеҙ булдымы? – тип ныҡышты Рафиҡ. – Нимә ти?\n– Нимә тиһен? Минең турала әйтмә инде, – тип үтенде.\n– Бына нәмә, Рәшит! Әйҙә, бер аулаҡ урында бер аҙ аҡылға ултыртайыҡ үҙен. Бынан ары шуҡланып, танау сөйөп йөрөмәһен...\n– Кәрәкмәҫ! Уның өсөн «наряд вне очереди»һын килтереп сәпәрҙәр, – тине Рәшит тегенең фекере менән килешмәй.\n– Сәпәрлек итеп бәргесләмәҫбеҙ, – тип көлкөгә борҙо Рафиҡ, елле йоҙроғон үргә сөйөп.\n...Хет әллә ни эшлә, Рәйес бәргеләүҙән анһат ҡотолдо. Рафиҡтың елле йоҙрoғo бер тапҡыр ғына эләгеүгә, взвод сержанты Корнилов килде лә сыҡты. Танауынан борҡоған ҡаны ирененә аҡҡанын күрҙе лә, ул ни булғанына аптырап, төпсөнә башланы. Ә тегеһе: «Ташҡа һөрлөгөп йығылдым», – тип алдашты. Сержант уны ашығыс рәүештә эргәләге санчастҡа илтеп, «тәүге ярҙам» күрһәтеп килтерҙе.\nӘйтергә кәрәк, әллә яҙмыш, әллә бәхет Рәйесте ҡурсалай ине. Нәҡ ошо осорҙа элемтәселәр ротаһы икегә бүленде. Намыҫын боҙоп, үҙ туғанына хыянат итеүсе мөртәт Комсомольск ҡалаһына оҙатылды. Ҡалғандар хеҙмәттәре тамамланғансы Хабаровск ҡалаһы эргәһендәге аэродромға эләкте. Рәшит һуңғы йылын почтальон булып йөрөнө.\nХеҙмәтем тамамланыуға бер нисә ай ҡалғас, мин бөйөрөмә һыуыҡ алдырып, госпиталдә дауаланып сыҡтым. Демобилизацияға күп ҡалмағанды иҫәпкә алып, башҡа һалдаттарҙан алдараҡ ҡайтарҙылар. Мине оҙатып ҡуйырға Рәшит старшинанан рөхсәт алды. Ҡыуаныстанмы, әллә айырылышыу ҡайғыһынанмы, тимер юл станцияһында ҡосаҡлашып, ауыр хистәргә бирелеп, күҙ йәштәрен түгеп алдыҡ.\nУйламаҫтан, иҫтәлек булыр тип, Рәшит минең беләккә ҡул сәғәтен таҡты.\n«Башҡортостанда йәшәйбеҙ. Гражданкала күрешергә яҙһын!» – тигән һүҙҙәре әле һаман ҡолағымда яңғырап сыңлап тора. Эх-х, ни сәбәптәндер инде осрашырға Хоҙай насип итмәне беҙгә?!\nХыялдар осто, китте, юғалды. «Дуҫ, йәнең йәннәттә булһын!» – тиеүҙән башҡаһы ҡалмай...


Республика көнөнә байрам\nБашҡортостан Республикаһы көнө алдынан Малаяҙ район мәҙәниәт йортонда тантаналы байрам сараһы уҙғарылды.Байрам тантанаһында райондаштарға Башҡортостандың 100 йыллығына юбилей миҙалдары, БР Башлығы Хакимиәтенең Рәхмәт хаттары, республика Мәҙәниәт министрлығының, Салауат районы Хакимиәте һәм Советының Почет грамоталары тапшырылды.\nБашҡортостан Республикаһы көнө алдынан Малаяҙ район мәҙәниәт йортонда тантаналы байрам сараһы уҙғарылды.\nСалауаттарҙы район хакимиәте башлығы вазифаһын башҡарыусы Риф Мөхәмәтдинов, Башҡортостан Башлығы вәкиле – БР Эшҡыуарлыҡ һәм туризм буйынса дәүләт комитеты рәйесе вазифаһын башҡарыусы Римма Бойцова, район Советы рәйесе Ринат Әбдрәшитов ҡотланы.\nБайрам тантанаһында райондаштарға Башҡортостандың 100 йыллығына юбилей миҙалдары, БР Башлығы Хакимиәтенең Рәхмәт хаттары, республика Мәҙәниәт министрлығының, Салауат районы Хакимиәте һәм Советының Почет грамоталары тапшырылды.\nҺуңынан концерт булды. Унда район халҡына Өфөлә филармонияла “Тарих биттәре” республика фестиваль-марафонында күрһәтелгән бай йөкмәткеле концерт-презентация тәҡдим ителде.


Республикала «Ауыл уҡытыусыһы» программаһын ғәмәлгә ашырыу дауам итә\n29 Ғинуар 2021, 17:05\nБашҡортостан Башлығы Радий Хәбиров республикала «Ауыл уҡытыусыһы» программаһының дауам ителеүе хаҡында белдерҙе. Был турала ул кесаҙна республика Дәүләт Йыйылышы – Ҡоролтайға Мөрәжәғәтнамәһендә хәбәр итте.\n«Беҙ йәш уҡытыусыларға ярҙам күрһәтәбеҙ, ауыл ерендә эшләгәндәренә гранттар бирәбеҙ. «Ауыл уҡытыусыһы» программаһы сиктәрендә улар шулай уҡ бер миллион һум күләмендә компенсация ала. 2021 йылда был тәжрибәне дауам итербеҙ», — тине Радий Хәбиров.\n«Ауыл уҡытыусыһы» программаһы сиктәрендә ауыл уҡытыусылары өсөн федераль түләүҙәргә 55 йәшкә тиклемге педагогтар дәғүә итергә мөмкин.\nПрограмма уҡытыусыларҙан тыш, балалар баҡсалары тәрбиәселәренә, башҡа педагогик хеҙмәткәрҙәргә ҡағылмай.\nПрограммала ҡатнашыусыларға 1 миллион һум күләмендә аҡса ҡарала. Төп шарт – ауыл ерендә, ҡала тибындағы ҡасабала йәки 50 меңдән аҙыраҡ кеше йәшәгән ҡалала урынлашҡан мәктәптә 5 йыл эшләү.\nКонкурста ҡатнашыу өсөн ғаризалар һәм документтар 15 апрелгә хәтлем ҡабул ителә.


Үҙең булып ҡалыу – бәхет » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Иман » Үҙең булып ҡалыу – бәхет\nҮҙең булып ҡалыу – бәхет 16.06.2018 // Иман\n“Бәхетле булыуың хаҡында уңға-һулға һөйләп йөрөмә – күҙ тейер”, тиҙәр. Динебеҙ ҡанундары нигеҙенә лә шул мәғәнә һалынған. Ошо тыйыуҙарҙы иҫтә тотоп, бөгөнгө тормошома шөкөр итеп, ырыҫ серҙәре менән уртаҡлашырға ниәт иттем.\n...Беҙ апайым менән әсәйебеҙ тәрбиәһендә үҫтек. Атайыбыҙ хаҡында шуны ғына белә инем: ул, ғаиләһен ташлап, икенсе ҡатынға сығып киткән, алыҫта – ҡала яғында йәшәй. Өләсәйем әйтеүенсә, булдыҡһыҙ, бешмәгән кеше булған. “Аҡса табырға ла эшкинмәне. Ярай әле әсәйең ваҡытында ҡотолдо”, – тиер ине.\nБәләкәйҙән йорт-ихаталағы барлыҡ ауыр эштәргә егелдек. Әсәйем туҡтауһыҙ зарланыр, йыш ҡына сығырынан-сығып туҙыныр, әрләр ине. Ауыр тормошонда ниңәлер гел беҙҙе ғәйепләне. “Бына һеҙ булмаһағыҙ...”, “ошолар тип ғүмерем заяға үтте”, “атайығыҙ һымаҡ әҙерҙе көтөп...” – шундай һүҙҙәрҙе көн дә тиерлек ишетә инек. Ир тигәнде ен һымаҡ күреп буй еткерҙек.\nТуғыҙынсы кластан һуң башҡа уҡыманым. Әсәйемдең янында ҡалыу мөмкин булмағас, ҡалаға эш эҙләп китеп, тәүҙә баҙарҙа тауар ташыуҙа ярҙамлашып йөрөнөм, унан бер йылдан сауҙа үҙәктәренең береһенә йыйыштырыусы итеп алдылар. Шунда үҙем кеүек хеҙмәт күрһәткән бер ир менән танышып, күпмелер ваҡыттан бергә йәшәй башланыҡ. Минең һымаҡ ул да атайһыҙ үҫкән. Эш рәтен белмәүен, маҡсатһыҙлығын, көн уҙһын – сабата туҙһын тип йәшәүен алдан уҡ һиҙә инем инде. Фатирға түләү ваҡыты етһә, һәр ваҡыттағыса, аҡсаһы юҡ. Быға иҫе лә китмәй, оялмай ҙа. Минең арҡала йәшәп ятыуы хаҡында уйлап та бирмәй кеүек. Ә эштән һуң мотлаҡ һыра тотоп ҡайтырға онотмай...\n“Ирҙәр кеше түгел” тигәнде бала саҡтан ишетеп үҫкәнгәлер, бер фатирҙа йәшәгән бәндәнең ҡылыҡтарына ғәжәпләнмәнем дә һымаҡ. Шундай булырға тейештер – ир бит. Ләкин бер аҙҙан был әҙәм шешәләштәрен эйәртеп ҡайта, дәғүәмә ҡаршы ҡул күтәрә башлағас, сыҙамлығым һынды: сығып киттем...\nОшо ваҡиғанан һуң осраттым Таһирҙы. Дауаханала оҙаҡ ҡына ятырға тура килгәйне, шунда ул палаталашыма – әсәһенә – килеп йөрөнө. Икеһе араһындағы мөнәсәбәтте тәүҙә ныҡ аптырап күҙәттем. Ышанманым, ялған кеүек күренде. Егет әсәһенең янында йүгереп йөрөй, әйткән һәр һүҙен иғтибар менән тыңлай, кәйефен күтәрергә тырыша, хәстәрләй, борсола... Көн дә килеп тора, өҫтәүенә бер нисә ҡат шылтырата. Мөләйем инәй ризығын минең менән һәр саҡ ихлас уртаҡлаша, дәртләндерергә ынтыла. Улы ла килгән һайын хәлемде белешә, “Нимә кәрәк – һорағыҙ, килтерермен. Бер ҙә уңайһыҙланмағыҙ”, – ти. Ошондай ғәжәп йылы мөхиттә үҙемде бөтөнләй икенсе кеше – ҡәҙерле ҡатын-ҡыҙ итеп тоя башланым. Баҡһаң, беҙҙең бөтөн бәхетебеҙ хәстәрлекле ир ҡулында икән. Ана бит, әсәй кеше олоғайған көнөндә улынан ҡайһылай оло хөрмәт күреп һөйөнә...\nҠыҫҡа ваҡыт эсендә иң яҡындарыма әйләнгән кешеләрҙән, шөкөр, Аллаһ Тәғәләм айырманы. Бына инде дүрт йылдан ашыу ҙур ғаилә булып бергә йәшәйбеҙ. Дин юлындағы ирем Таһир барыбыҙға ла – ҡәйнәмә, миңә, ике ҡыҙыбыҙға, туғандарына, әсәйемә (яңғыҙ ҡалған ҡәҙерлемде үҙебеҙгә күсереп алдыҡ) – ныҡлы терәк-таяныс. Аллаға шөкөр, элекке кеүек “Ҡайҙан аҡса алырға?” тип баш ватмайым, бар шөғөлөм яҡшы әсәй, ҡатын, килен, ҡыҙ, хужабикә булыу. Гүзәл зат Раббыбыҙ тарафынан тап шуның өсөн яралтылған да бит. Тәғәйенләнешем буйынса йәшәгәс, үҙемде асылып килгән сәскә кеүек тоям. Бөтөн ерҙе йәмләгем, изгелеккә, нурға күмгем килә!\nБала сағымдан айырмалы, үҙемде башҡаларға кәрәкле тип тоям хәҙер. Ҡыҙҙарыбыҙ менән атаһы араһындағы шул ҡәҙәр йылы мөнәсәбәтте күреп һөйөнәм. Эйе, бала яратылып үҫергә тейеш. Айырыуса атаһының һөйөүен тойоуы мөһим. Был – бәхеттең төп нигеҙе.\nСираттағы изге Рамаҙанда йәнә күмәкләшеп ураҙа тоттоҡ, һәр таңды доғалар, матур теләктәр менән ҡаршы алдыҡ. Раббыбыҙ һәр йортҡа, ғаиләгә ошондай күңел тыныслығы, ырыҫ-бәрәкәт бирһен ине, иншаллаһ. Ир ҙә, ҡатын да үҙ урынында булһын. Бер-беребеҙҙе ҡәҙерләйек, бәхетле итергә тырышайыҡ.\nАвтор: Й. ҒӘНИЕВА.


Финляндия белгесе Эркка Вестерлунд «Салауат Юлаев» клубының баш тренеры итеп тәғәйенләнде\nБыл турала бөгөн Өфө командаһының рәсми сайты хәбәр итте. 59 йәшлек тренер менән килешеү ике йылға иҫәпләнгән.\nЭркка Вестерлунд етәкселегендә Финляндия йыйылма командаһы 2006 йылда Олимпия уйындарында көмөш миҙал яуланы. Шулай уҡ Суоми хоккейсылары донъя чемпионаттарында көмөш һәм бронза миҙалдарға эйә булды. Бынан тыш, ул «Йокерит» клубының баш тренеры булған ваҡытта юлаевсыларға ҡаршы бер нисә осрашыу уҙғарҙы. Әйергә кәрәк, «Салауат Юлаев» клубы үҙ тарихында тәүге тапҡыр сит ил тренеры менән килешеү төҙөнө.\nЛеонид Вайсфельд, «Салауат Юлаев» клубының генераль менеджеры: «Әлегә тиклем Рәсәй командаһы менән бер тапҡыр ҙа эшләмәү әллә ни ҙур проблема тыуҙырмаҫ тип уйлайым. Сөнки уның ярҙамсылары менән осрашҡанда, сит ил белгестәренең беҙҙең хоккейсыларҙы яҡшы белеүҙәренә аптыраным. Улар шулай уҡ Скандинавия илдәре һәм Канада уйынсылары тураһында ла даими мәғлүмәт туплап бара. Шулай булғас киләсәккә яҡшы өмөттәр бағларға мөмкин».


Саха аш-һыуы — Башҡорт Википедияһы\n(Яҡут аш-һыуы битенән йүнәлтелде)\nКүэрчэх, ҡаймаҡ йә һөт өҫтө менән еләк, шәкәр ҡушып әҙерләнә торған ғәҙәти ризыҡ.\nСаха аш-һыуы (рус. Якутская кухня) — сахаларҙың ҡәҙимге милли аш-һыуы. бурят, монгол, төньяҡ халыҡтар (эвенк, эвен, чукча), шулай уҡ урыҫ аш-һыуы менән дә уртаҡлыҡтары бар.\nСаха аш-һыуы әҙерләү ысулдары күп түгел: был йә һыуҙа бешереү (ит, балыҡ), йә әсетеү, ойотоу (ҡымыҙ, суорат), йә туңдырыу (ит, балыҡ).\n1 Ғәҙәти аҙыҡ-түлек һәм ризыҡтар\nҒәҙәти аҙыҡ-түлек һәм ризыҡтар[үҙгәртергә | вики-тексты үҙгәртергә]\nИтле ашҡа, әлбиттә, йылҡы , һыйыр, болан, ҡуян, хатта айыу кеүек дүрт аяҡлы хайуан иттәре, кейек ҡоштар ите, эсәк-бауыр һәм мал ҡаны ҡулланыла. Киң ҡулланылған аш-һыу араһынан себер балыҡтарын атарға мөмкин: бикре , чир, омуль, муксун, пелядь, нельма, таймень, бәрҙе.\nСахаларҙың аш-һыу әҙерләүҙә үҙенсәлеге булып, башланғыс аҙыҡ-түлектең, сеймалдың барлык компоненттарын максималь рәүештә тулы ҡулланыу тора. Ябай ғына миҫал итеп табан (балыҡ) бешереү ысулын килтерергә мөмкин. Әзерләр алдынан тәңкәләре таҙартыла, башы киҫелмәй һәм ташланмай, балыҡтың эсе ташланмай тиерлек, ҡорһағының бер яғынан бәләкәй генә тишек яһала, уның аша үт ҡыуығын һаҡ ҡына тартып алалар, йыуан эсәктең бер өлөшө ҡырҡып алына һәм һәм йөҙөү ҡыуығы тишелә. Ошо рәүешле әҙерләнгән балыҡты һыуға һалып йәки ҡыҙҙырып бешерәләр.\nМалдың, балыҡтың эс-ҡарыны ташланмай. Баш-тояҡ, ҡойроҡ та эш ителә. Атап әйткәндә, уларҙан бешерелгән аш (ис миинэ), ҡандан эшләнгән тултырма (хаан - һыйыр йәки йылҡы эсәгенә 2/1 пропорцияһында ҡан менән һөт тултырып эшләнә ) һәм башҡалар.\nШикһеҙ, ризыҡҡа бындай һаҡсыллыҡ поляр климаттың ауыр шарттарында йән аҫрау тәжрибәһенән сығып барлыҡҡа килгәндер.\nЙылҡы йәки һыйыр һуғымы ҡабырғаларынан ойогос эшләйҙәр. Ойогосто туңдырып, сей килеш киҫәктәр ҡырҡып алып ашайҙар. Ит һәм балыҡ туңдырып, сей килеш юнып (строганина), уны әсе тәмләткестәр – йыуа, ложечник, һарына ҡушып ашайҙар.\nЙәшелсә-емеш һәм бәшмәк ҡәҙимге аш-һыуҙа ҡулланылмай; ҡайһы бер еләктәрҙе генә йыялар .\nСахаларҙа ла күп шәреҡ халыҡтарында яратып ҡулланылған ҡымыҙ милли эсемлек булып тора. Уларҙа ҡымыҙҙың көслөрәк төрө лә - коонньоруу кымыс (йәки койуургэн) - бар. Бынан тыш сәй урынына ҡайнар морс эсәләр.\nҺыйыр һөтөнән суорат (ойотҡан), күэрчэх , кобер ( күбек майы), чохоон (йәки чехон — һөт, еләк ҡушып туғылған май), иэдьэгей (эремсек), сүүмэх (сыр). Он менән һөт ҡушып сахалар саламат бешерәләр. Әсетелгән арыш йәки арпанан, көрпәнән бурдук тигән ризыҡ әҙерләйҙәр.\n↑ Якутская кухня. Особенности\nСеверная экзотика. Блюда Сахаской и эвенкийской кухни\nhttps://ba.wikipedia.org/w/index.php?title=Саха_аш-һыуы&oldid=957367 ҡабул ителгән\nБыл бит һуңғы тапҡыр 14:28 30 июнь 2020 үҙгәртелгән.


19 Октябрь 2018, 16:37\nаналыҡ эргәһендә урынлашҡан ағзаларҙағы сирҙәр\nтәүге баланы һуң табыу\nҡалҡан биҙе ауырыуҙары\nхәмер эсеү һәм тәмәке тартыу кеүек алама ғәҙәттәр\nаналыҡ төҙөлөшөндәге кәмселектәр.\nОса һөйәге буйлатып эс, бил ауыртыуы – шуларҙың береһе. Ауыртыу бер урында ғына булырға ла, бөтә янбаш, эс буйлап таралырға ла, һис туҡтамай үҙен белдереп торорға ла мөмкин. Йыш ҡына һыҙланыуҙы эндометриоз үҫешкән ағзаларҙағы ялҡынһыныу уята.\nАуырыуҙарҙың 40-60 проценты күрем килгәндә һыҙланыуға зарлана. Бигерәк тә күремдең тәүге өс көнөн улар ауыр кисерә.\nКүрем ваҡытында күп ҡан юғалтыу. Был аҙ ҡанлылыҡҡа килтерә. Хәлһеҙлек, йоҡомһорау, баш әйләнеү, тиренең ағарып йәки һарғайыбыраҡ тороуы – аҙ ҡанлылыҡ эҙемтәләре.\nЯҡынлыҡ мәлендә ауыртыныу. Эндометриоз еңсәлә, умыртҡалыҡтың һигеҙкүҙ һөйәге (крестец) менән аналыҡ һеңерендә, аналыҡ менән тура эсәк араһында булғанда айырыуса көслө ауыртыу тойола.\nОло ярау ваҡытында һәм кесе йомошто үтәгәндә һыҙланыу.\nСиргә дусарҙарҙың 25-40 проценты түлһеҙлектән интегә. Эндометриоз диагнозы менән ауырға ҡалыу мөмкин түгел, тип әйтмәйбеҙ, ләкин әсә булыу, сәләмәт бәпес табыу мөмкинлеген сир ҡырҡа кәметә. Шуға күрә, ул ауырыу булыуға ҡарамаҫтан, балаға уҙғандар йөклөлөк дауамында табип күҙәтеүе аҫтында торорға тейеш.\nЯрты йылға бер, һис юғында йылына бер тапҡыр гинекологҡа күренеп тороғоҙ.\nГинекологик сирҙәрҙе ваҡытында һәм тулыһынса дауалағыҙ. Сөнки дауаланмаған ауырыуҙар башҡа рәүеш ала, яңылары барлыҡҡа килеүгә сәбәпсе була.\nАналыҡ тышсаһы күҙәнәктәре эләккән ҡан ҡуйырығы бүтән туҡымаларға күсмәһен өсөн күрем ваҡытында яҡынлыҡтан тыйылығыҙ.\nАртыҡ ауырлыҡтан ҡотолоғоҙ, физик күнекмәләр яһауҙы ҡағиҙәгә әйләндерегеҙ.\nҮҙегеҙгә килешкән гормональ контрацепцияны һайлағыҙ. Гормондар – етди препараттар, уларҙы тик табип тәҡдиме менән генә эсегеҙ.


Хәбәрҙәр: Брюссель аэропортындағы талау “алмас инсайдерҙары” эшеме?\nБрюссель аэропортындағы талау “алмас инсайдерҙары” эшеме?\nАнтверпендың Ховенирстраат урамында урынлашҡан донъяның алмас сауҙаһы йөрәге Брюссель аэропортындағы хәлдәрҙән һуң шаңҡып ҡалды. Планеталағы эшкәртелмәгән алмастың 80 % cамаһы ошондағы офистар аша үтә. Трейдерҙәр Евроньюс хәбәрсеһенә талауҙың бизнесты ныҡ ҡаҡшатасағы хаҡында белдерҙе, сөнки был индустриялағы хәүефһеҙлек сараларының етерлек кимәлдә һәм етди булына шик тыуҙыра.\nКаролин де Вольф, Antwerp World Diamond Centreнең рәсми вәкиле:\n”Ҡораллы 8 кешенең осош майҙанына үтеп инеүе бик аптыратты. Был беҙҙе уғата хәүефләндерә. Беҙ Брюссель аэропорты менән эшләйбеҙ, сөнки унда хәүефһеҙлек кимәле апарыу етди ҡуйылған. Шуны ла аңлам торам: гәүһәргә һорау кимәле юғары, шуға күрә беҙ уларҙы башҡа бер ҡасан да күрмәүебеҙ бик ихтимал.”\nУрланған таштар- эшкәртелмәгән алмастар. Уларҙы Швейцария Цюрихына оҙатырға тейеш булғандар. Әлегә полицияла енәйәттең мотивтары һәм заказ биреүселәре тураһында мәғлүмәт биреүҙе ҡулай күрмәйҙәр, ә бына Антверпен трейдерҙарының был хаҡта үҙ фекере бар:\nДжеймс Фрейни, “Евроньюс:\n”Ун йыл самаһы элек бер итальян бандаһы алмастар менән һатыу итеүсе был үҙәккә бәреп инә. Ул саҡ талаусылар урындағы хеҙмәткәр хәбәр иткән инсайдер мәғлүмәтенә таянып эш итә. Хәҙер, бындағы трейдерҙарҙың фараз итеүенсә, аэропорттағы талауҙың теүәллеге лә инсайдерҙар ярҙамынан тыш үтмәгәнлеге хаҡында һөйләй.”\n/ инсайдер-үтә лә мөһим, йәшерен мәғлүмәткә эйә булған төркөм ағзаһы/\n/трейдер-сауҙа процесынан мөмкин тиклем күберәк килем алырға тырышҡан биржа һатыусыһы, спекулянт /


Мораҡ район үҙәгендә бассейнлы балалар баҡсаһы төҙөлә\n25 Июль 2011, 16:46\nМораҡ район үҙәгендә Рөстәм Хәмитов 220 урынлыҡ бассейнлы балалар баҡсаһына тәүге нигеҙ ташы һалыу тантанаһында ҡатнашты.\nОбъекттың смета хаҡы – 135 миллион һум, төҙөләсәк ике ҡатлы бинаның майҙаны 3,7 мең квадрат метр тәшкил итә.\nБыл Мораҡтағы бишенсе балалар баҡсаһы буласаҡ. План буйынса сафҡа индереү срогы – 2012 йылдың июнь айы.\nЯңы балалар баҡсаһы яҡын киләсәктә «Йәштәр» биҫтәһе булдырыласаҡ урында төҙөлә. Бында 216 шәхси йорт төҙөү ҡаралған.\nРөстәм Хәмитов төҙөлөп ятҡан йорттарҙың береһен ҡараны һәм районда шәхси йорт төҙөүҙең үҙҡиммәте хаҡында ҡыҙыҡһынды. Асыҡланыуынса, бер квадрат метры бында 11,7 мең һумға төҙөлә (эске биҙәү эштәрен иҫәпкә алмайынса).\n«Бындай майҙансыҡтарҙы комплекслы рәүештә, инженер селтәрҙәрен, инә торған юлдар һәм социаль-мәҙәни, көнкүреш объекттарын төҙөү менән бергә үҙләштерергә кәрәк», - тине Рөстәм Хәмитов.


Быйыл ун беренсе синыф уҡыусыларын ниндәй яңылыҡтар көтә?\n22 Март , 15:20\nМәғариф бүлеге мәғлүмәттәре буйынса, быйыл район мәктәптәрен 175 егет һәм ҡыҙ тамамлай.\nАлда торған БДИ беҙгә нимә әҙерләй?\nМәҫәлән, һынауҙарҙы ваҡытынан алда үткәреү осоро ғәмәлдән сығарылған, БДИ-ҙы юғары уҡыу йорттарына уҡырға инергә теләгән ун беренсе синыф уҡыусылары ғына тапшырасаҡ. Математика буйынса база кимәлендәге имтихан үткәрелмәйәсәк. Юғары уҡыу йорттарына уҡырға инергә йыйынмаған уҡыусыларға урта дөйөм белем тураһында аттестат алыу өсөн математика һәм рус теле буйынса сығарылыш имтихандарын тапшырырға кәрәк. Имтихан эштәрен улар үҙ мәктәптәрендә яҙасаҡ. Ә алдан билдәләнгән расписаниеға ярашлы, юғары уҡыу йорттарында уҡыуҙарын дауам итеүселәр өсөн БДИ тапшырыуҙың төп осоро 31 майҙан 25 июнгә тиклем буласаҡ.\nБыйылғы уҡыу йылынан йомғаҡлау иншаһын (изложение) үткәреү ваҡыты 2 декабрҙән 15 апрелгә күсерелде. Рус теле һәм информатиканан Берҙәм дәүләт имтихандары ике көн дауамында үткәреләсәк. Тағы бер яңылыҡ - информатика буйынса имтиханды сығарылыш синыф уҡыусылары беренсе тапҡыр компьютерҙа тапшырасаҡ. Быйылға тиклем улар имтиханды ҡағыҙҙа яҙҙы.\nМәғариф бүлеге мәғлүмәттәре буйынса, быйыл район мәктәптәрен 175 егет һәм ҡыҙ тамамлай. Уларҙың барыһы ла БДИ тапшырыу фәндәрен һайлаған. Ун беренсе синыф уҡыусылары араһында, элеккесә, иң популяры - профилле математика, уны - 94, артабан йәмғиәтте өйрәнеү фәнен - 58, химияны 45 уҡыусы һайлаған. Биологиянан - 37, физиканан - 36, шулай уҡ тарих һәм информатиканан – 19, инглиз теленән 17 кеше имтихан тапшыра. Алты уҡыусы әҙәбиәт, дүртәү географияны тапшырасаҡ.\nБДИ 2020 йылда раҫланған санитар-эпидемиологик талаптарҙы, ҡағиҙәләрҙе һәм нормативтарны күҙәтеп үткәреләсәк. Хәтерегеҙгә төшөрәбеҙ, беҙҙең районда БДИ уҙғарыу пункты - М. Буранғолов исемендәге башҡорт лицейы.\nӘйткәндәй, күнекмә БДИ - ул, ысынлап та, үҙ көсөңдө һынап ҡарау, белемеңде нығытыуҙы кәрәклеген билдәләү һәм психологик яҡтан йомғаҡлау һынауына әҙерләнеү өсөн яҡшы мөмкинлек.\n- Бөгөнгө көндә районда мәктәп, муниципаль күнекмә имтихандары уҙа. Сығарылыш синыф уҡыусылары өсөн барлыҡ фәндәр буйынса район онлайн-консультациялар ойошторолған. Уларҙы беҙҙең уҡытыусылар үткәрә. Ә 30 марттан республика онлайн-консультациялар башлана, - тип билдәләне мәғариф бүлеге баш инспекторы, БДИ-ҙың муниципаль координаторы Рәсимә Һәүбәнова.


Өфө хоккей мәктәбенең иң билдәле тәрбиәләнеүселәренең\nбереһе Игорь Кравчук бөгөн тыуған ҡалаһында. Ул Мәҙәниәт һарайында үҙенең улдарын - 15 йәшлек Илья һәм 12 йәшлек Крис\nменән күнекмәләр уҙғара. Йәш американдар 1990 йылда тыуған "юлаевсылар" менән бергә шөғөлләнә.\nИгорь Кравчуктың спорт ҡаҙаныштары етерлек. Ул йәштәр араһында донъя чемпионы (1986), донъя һәм Европа чемпионы (1990), донъя чемпионатының бронза призеры ( 1991). 1987 һәм\n1991 йылдарҙа Канада Кубогында Рәсәйҙең йыйылма командаһы ө сөн сығыш яһаны. Милли хоккей лигаһында үҙенең беренсе матчын тәүге контрактҡа ҡул ҡуйыу көнөндә, 1992 йылдың 27 февралендә үткәрҙе, шул уҡ кисте тәүге шайбаһын индерҙе, ошо\nуҡ сезонда Кравчук Стэнли Кубогында ҡатнашты. "Милли хоккей\nлигаһының "Бөтә Йондоҙҙар" матчында донъя йыйылма командаһында уйнаны. Донъяның иң көслө лигаһында ул 800 - ҙән артыҡ матч уҙғарҙы. Игорҙең иң ҙур ҡаҙаныштары булып олимпиада наградалары тора. Кравчук дүрт йыллыҡтың ҡышҡы уйындарында дүрт тапҡыр булды һәм һәр ҡайһыһынан миҙал менән ҡайтты.\nКравчуктың боҙҙа нисек шыуыуын күрһәгеҙ ине һеҙ! Бер генә\nоә артыҡ хәрәкәт эшләү юҡ. Ошондай ваҡытта элекке совет\nмәктәбе менән бөгөнгө тәрбиәләнеүселәр араһындағы айырманы аңлай башлайһың да инде. Игорь улдары менән\nкүнекмәләр үткәргәндән һуң журналистар менән осрашырға ла ваҡыт тапты.\n- "Салауат Юлаев" клубы етәкселегенең улдарыма Өфө мәктәбе хоккейсылары менән бергә шөғөлләнергә рөхсәт иткәне өсөн ҙур рәхмәт белдерәм, - тип башланы һүҙен йондоҙло хоккейсы. - Бөгөн минең улдарым үҙҙәренең оләсәләрендә,\nтәүге ҡатыным Светаның әсәһендә ял итә, боҙҙа практика үте ү улар өсөн бик файҙалы буласаҡ.\n- Һеҙҙең балаларығыҙ ҡайҙа йәшәй һәм хоккей менән шөғөлләнә\n- Света Крис һәм Илья менән Лос - Анджелеста йәшәй. Беҙ уның менән айырылыштыҡ. Мин хәҙер Канадала, икенсе ҡатыным Г аля менән йәшәйем. Ҡыҙыбыҙ үҫә. Ике малай ҙа етди рәүештә хо ккей менән шөғөлләнә. Кесеһе әлегә балалар кимәлендә, өлкәне - Миннесота штатында спорт колледжында уҡый, беҙҙең\nспорт интернаты кеүегерәк инде.\n- Малайҙарығыҙҙан "файҙа сығыр" тип уйлайһығыҙмы\n- Әйтеүе ҡыйын. Уларҙы бер кем дә көсләп хоккейға тартмай .\nТеләктәре булғанда уйнаясаҡтар. Әлегә улар спорттың был төр ө менән "яна", әлбиттә, әммә уларҙың артабанғы яҙмышы тураһында һөйләргә иртәрәк.\n- Үҙегеҙҙең шәхси пландарығыҙ ниндәй\n- Мин уйынсы карьераһын тамамланым, әммә хоккейҙан китергә уйым юҡ. Артабан тренерлыҡ эше менән шөғөлләнәсәкмен. Әлегә Канада командаларының береһендә консультант эшен башҡарам. Дөрөҫөн әйткәндә, әлеге ваҡытта һәр бер ҡыҙыҡлы тәҡдимде, уның ҡайҙан булыуына ҡарамаҫтан, тыңларға әҙермен.\n- Ә һеҙгә тренерлыҡ тураһында уйларға иртә түгелме Бәлки НХЛ йәки Рәсәйҙә берәр сезон уйнарғалыр Һеҙгә ни бары 38\nйәш, был бит хоккейсы өсөн сик түгел. Үткән сезон башында һ еҙ "Северсталь" командаһы менән күнекмәләр үттегеҙ...\n- Үткән сезон башында мин ысынлап та "Северсталь" менән күнекмәләр үттем. Әммә был клуб өсөн уйнауҙан контрактҡа ҡул\nҡуйғанға тиклем үк баш тарттым. Мин профессионал һәм хатта контроль матчтарҙа ла яҙма килешеүһеҙ сығыш яһамайым. Ниңә б ыл клуб минең менән килешеү төҙөмәне, белмәйем. Эш хаҡын\nда артыҡ күп һораманым, сумма 150 - 450 мең АҠШ доллары\nсиктәрендә булырға тейеш. Хәҙер миңә формаға инеү өсөн ике ай дауамында икешәр күнекмә үтергә кәрәк - был ауыр. 40 йәш\nтулып килгәндә ҙур майҙанда сығыш яһауы ла ҡыйыныраҡ. Бынан тыш тамашасылар хәтерендә яҡшы хоккейсы булып ҡалыр өс өн ваҡытында китә лә белергә кәрәк. Мин әле үк элекке кимәлдә сығыш яһай алмаясағымды тоям.\n- Һеҙ бик күп командалар өсөн уйнанығыҙ. Ҡайһыһы күңелег еҙгә айырыуса яҡын\n- Сығыш яһаған барлыҡ клубтар ҙа минең өсөн үҙемдеке, яҡы н. Шул уҡ "Салауат Юлаевта" мин дүрт сезон уйнаным.\n- Ә төнъяҡ Америка командаларының ҡайһыһы һеҙгә иң оҡшағаны\n- Миңә Эдмонтонда оҡшай торғайны, был ҡала ҙур түгел, әмм ә унда хоккейҙы бик ныҡ яраталар. Юҡҡа ғына Канадала һөйләше ү өсөн ике генә тема бар, хоккей һәм һауа торошо тимәйҙәр би т.\n- Олимпия уйындарынан һеҙ бер ваҡытта ла миҙалһыҙ ҡайтманығыҙ. Иҫегеҙҙә ҡалғаны ҡайһыһы\n- Һәр йыйылма команда үҙенә бер төрлө. 1988 йылда беҙҙә легендар хоккейсылар - Быков, Хомутов уйнай ине. 1991 йылда, Союз тарҡалғас, беҙ БДБ өсөн сығыш яһаныҡ, түштә яҙыу ҙа юҡ ине хатта. Әммә күп кенә белгестәр - уҡытыусыларыбыҙ беҙҙең тирәләй йыйылды, беҙ берҙәм булдыҡ, шуға күрә еңдек.\n- Йәш "юлаевсылар" менән төп байлығығыҙ - тәжрибәгеҙҙе уртаҡлашыр инегеҙме\n- Эйе. Әгәр миңә мастер - класс үткәрергә тәҡдим итһәләр,\nмин ризалашыр инем. Ғөмүмән, "Салауат Юлаевҡа" милли хоккей лигаһы тәжрибәһен алыу ҡамасауламаҫ ине. Унда күнекмәләр асыҡ: көйәрмәндәр, журналистар үҙҙәре теләгән ваҡытта килеп кемдең нисек эшләүен ҡарай ала. Был хоккейсыларҙы тәртипкә күнектерә.\nҠыҙғанысҡа ҡаршы, мин бөгөн "Салауат Юлаев" өсөн кемдәр сығыш яһағанын да белмәйем. Канадаға ҡайтып китеүем сәбәпле,\nБашҡортостан Республикаһы Президенты Кубогына ярыштарҙа бул а алмауым сикһеҙ йәл.


Өфөнөң вакансиялар йәрминкәһендә ашнаҡсылар һәм кондитерҙар иң кәрәклеһе тип табылды // Иҡтисад | новости башинформ.рф\nӨфөнөң вакансиялар йәрминкәһендә ашнаҡсылар һәм кондитерҙар иң кәрәклеһе тип табылды\n18:10, 25 августа 2011 Иҡтисад\nӨфөлә күмәртә һәм ваҡлап һатыу сауҙаһы, дөйөм туҡланыу, шулай уҡ ҡунаҡхана һәм ресторан бизнесы предприятиелары өсөн үткәрелгән вакансиялар йәрминкәһендә ашнаҡсылар һәм кондитерҙар иң кәрәклеһе тип табылды. Сарала йәрминкәгә килеүселәргә 500-гә яҡын эш урыны тәҡдим иткән 30-лап эш биреүсе ҡатнашҡан.\n— Беҙҙең йәрминкәлә бөгөн 500-ләп кеше ҡатнашты. Эш тәҡдим итеүселәр менән әңгәмәләшеүҙән һуң уларҙың йөҙгә яҡыны эшкә саҡырыу алды. Йәнә 300-ҙән ашыу кандидатты эш биреүселәр беҙҙең мәғлүмәт базаһынан һайлап алды. Иң кәрәкле һөнәр тип бөгөн ашнаҡсылар һәм кондитерҙар табылды. Дөйөм туҡланыу өлкәһендә баш ҡала предприятиелары тарафынан эш эҙләүселәргә тәҡдим ителгән эш хаҡы кимәле ете меңдән 13 мең һумға тиклем тәшкил итте. Сауҙала – һигеҙ меңдән 12 мең һумға тиклем, — тип һөйләне «Башинформ» агентлығына Өфө халыҡ мәшғүллеге үҙәгенең эш биреүселәр менән бәйләнеш буйынса бүлектең баш инспекторы Ольга Перминова.\nКиләһе вакансиялар йәрминкәһе Өфөлә кесе йома, 1 сентябрҙә үткәреләсәк, үҙҙәренең вакансияларын сәнәғәт предприятиелары тәҡдим итәсәк.\nТеги: вакансиялар йәрминкәһе, хеҙмәт баҙары, мәшғүллек


Өфөлә Төркиәнең почетлы консуллығын асырға планлаштыралар | ГТРК «Башкортостан» — Новости Уфы и РБ\nБыл турала Башҡортостан башлығы Радий Хәбиров Төркиәнең Рәсәйҙәге ғәҙәттән тыш һәм тулы хоҡуҡлы вәкиле Мехмет Самсар менән осрашыуҙа белдерҙе. Республикалар тығыҙ хеҙмәттәшлек итә, әммә ике яҡ та был бәйләнеште тағы ла нығытырға кәрәк, тигән фекерҙә. Әлеге мәлдә Башҡортостан менән Төркиә илдәге иң ҙур проекттарҙың береһен — Өфөләге Көнсығыш сығыу юлы төҙөлөшөн бойомға ашыра. Уның хаҡы 33 миллиард һум тәшкил итә. Шулай уҡ, баш ҡалабыҙҙа бала табыу йортоноң яңы корпусын төҙөү күҙаллана.


Материалы за 26.05.2009 » Архив газеты "Йәшлек"\nБыл осрашыу һуңғыһы түгел Мәғәриф\nБерҙәмлек һәм фекер уртаҡлығы бер-береңә яҡынайта, дуҫлыҡ ептәрен нығыта, артабанғы хеҙмәттәшлек өсөн рухи күпер һала, тиеүҙәре хаҡ булып сыҡты. Быға «Бөтә мәктәп менән – «Йәшлек»кә!» конкурсының еңеүселәре – Илеш районының Һеңрән ауылы мәктәбе уҡыусылары менән Һуңғы ҡыңғырау тантанаһында осрашҡандан һуң тағы бер инандыҡ.\nКилдеғолға ҡояш килтерҙек Мәғәриф\nйәки Ысын дуҫлыҡҡа тәбиғәт тә һөйөндө\nРеспубликабыҙҙың Бөрйән районы үҙенең һоҡланғыс, хозур тәбиғәте менән бар донъяға билдәле булһа, ундағы халыҡтың ысын мәғәнәһендә башҡорт рухлы, телле һәм мәҙәниәтле булыуын, моғайын, бик күптәр белеп тә бөтмәйҙер. Тик ошо мөһабәт урман-тауҙар ҡуйынында һүҙ менән генә аңлатып бөтмәҫлек ихлас, изге күңелле, кешелекле һәм кеселекле кешеләр йәшәй. Гәзитебеҙҙең Бөтә мәктәп менән – Йәшлеккә! конкурсында еңеү яулаған Килдеғол төп дөйөм белем биреү мәктәбе уҡыусыларын Һуңғы ҡыңғырау байрамы менән ҡотларға барғанда шуға инандыҡ. Йәштәр яратып тыңлаған популяр йырсылар МС Баш менән Анжелика ла беҙҙең сәфәргә ихлас ҡушылды.\nЯДРО ҠОРАЛЫ ҺЫНАЛҒАН\nДүшәмбе көн иртән Кореяның Үҙәк телеграф бүлексәһе Төньяҡ Кореяның ядроны уңышлы һынауы тураһында рапорт биргән.\nБыға тиклем Көньяҡ Корея, хәүефләнеп, 4,5 магнитудалы «тәбиғи булмаған ер тетрәүе» тураһында хәбәр иткәйне, был тетрәүҙең шартлау арҡаһында килеп сығыу ихтималлығы ҙур\nРеспублика медицина кәңәшмәһенә әҙерлек ҡыҙа ---\nБашҡортостан Президенты Мортаза Рәхимов 23 майҙа республиканың көньяҡ-көнбайыш райондарында эш сәфәрендә йөрөп ҡайтты. Ул һаулыҡ һаҡлау системаһын үҫтереү мәсьәләләре буйынса республика Советының күсмә ултырышына әҙерлек сиктәрендә төҙөлгән объекттарҙа булды. Республика башлығын БР төҙөлөш, архитектура һәм транспорт министры Рауил Ибәтуллин оҙатып йөрөнө.\n«КамАЗ» менән килешеү киләсәккә төбәлгән Яңылыҡтар\nБашҡортостан Хөкүмәте Премьер-министры Раил Сарбаев һәм «КамАЗ» асыҡ акционерҙар йәмғиәтенең генераль директоры Сергей Когогин «КамАЗ» төркөмөнә ингән «НефАЗ» һәм «Туймазы бетон ташығыстар заводы» предприятиеларына ярҙам тураһында килешеүгә ҡул ҡуйҙы. Дөйөм алғанда, республика был предприятиеларҙан 1 миллиард һумлыҡ продукция һатып алырға планлаштыра.\nСалауат ҡалаһы ҡала округында үткән кәңәшмәлә урындағы хакимиәт башлығын ваҡытынан алда вазифаһынан бушатыу мәсьәләһе ҡаралды. Быға тиклем Салауат ҡалаһы ҡала округы хакимиәте башлығы вазифаһын башҡарыусы Хәлил Рәхимов, үҙ теләге менән эштән бушатыуҙарын һорап, ғариза яҙған. Әле унда хакимиәт башлығы вазифаһын ваҡытлыса башҡарыу өсөн Радик Бохармәтов тәғәйенләнгән.\nПрезидентыбыҙҙы наградаһы менән ҡотлайбыҙ! Яңылыҡтар\nБашҡортостан Республикаһы Президенты Мортаза Рәхимов «Башҡортостан Республикаһында санатор-курорт комплексын үҫтереүгә һәм курорт эшен үҫтереү стратегияһын эшләүгә индергән ҙур хеҙмәт өлөшө өсөн» Бөтә Рәсәй «Шифахана – 2009» форумының дипломы һәм махсус призы менән бүләкләнде. Республика башлығы форумдың бындай юғары наградаһына лайыҡ булған берҙән-бер етәксе булды.\nФорумда билдәләнеүенсә, Баш-ҡортостандың рекреацион системаһы быйылғы форумдың лидерҙарының береһе тип танылды. Мәҫәлән, «Янғантау» санаторийы, үҙенең юғары статусын өсөнсө тапҡыр раҫлап, еңеүсе тип танылды һәм «Рәсәйҙең иң яҡшы шифаханаһы» номинацияһында алтын миҙал яуланы. Әйткәндәй, ул «Минераль һыуҙарҙы һауыттарға тултырыу һәм дауалау ләмен ҡаптарға тултырыу буйынса иң яҡшы предприятие» һәм «Иң яҡшы үҙешмәкәр түңәрәк коллективы» номинацияларында ла юғары наградалар менән баһаланды. «Красноусол», «Йәшел сауҡалыҡ», «Йоматау», «Асы», «Яҡтыкүл» шифаханалары ла күп кенә номинация приздарына лайыҡ булды.\nФорум Һамар өлкәһендә үтте.


Башҡорт дәүләт университеты абитуриенттарына 11 балл өҫтәләсәк // Йәмғиәт | новости башинформ.рф\nБашҡорт дәүләт университеты абитуриенттарына 11 балл өҫтәләсәк\n18:10, 16 января 2015 Йәмғиәт\nБашҡорт дәүләт университеты абитуриенттарына 11 балл өҫтәләсәк Фото: Олег Яровиков\nӨФӨ, 2015 йыл, 16 ғинуар. /«Башинформ» мәғлүмәт агентлығы, Эльмира Сабирова/.\n2015 йылда Башҡорт дәүләт университетында абитуриенттар өсөн өҫтәмә балдар системаһы индерелә. Шәхси ҡаҙаныштар өсөн Берҙәм дәүләт имтиханы һөҙөмтәләренә 11-гә яҡын балл өҫтәләсәк, тип хәбәр иттеләр уҡыу йортоноң матбуғат хеҙмәтенән.\nБашҡорт дәүләт университетына уҡырға инеүселәр тик яҡшы билдәләре булған аттестат өсөн өс, ГТО (хеҙмәткә һәм оборонаға әҙер) билдәһе өсөн ике, йомғаҡлау иншаһына бер балл аласаҡ. Бынан тыш, Башҡорт дәүләт университетында йәки уҡыу йорто ярҙамында үткәрелгән олимпиадаларҙа еңеү яулаған йәки ҡатнашҡан өсөн дә балдар өҫтәләсәк. Ҡатнашыусыға — бер, призерға — ике, еңеүсегә — биш балл.


Башҡортостанда лагерҙа булған фажиғәнән һуң балалар ялын ойоштороуҙы өйрәнә башлайҙар\n6 Июнь 2019, 00:25\nБашҡортостан Дәүләт Йыйылышында Бөрө районындағы лагерҙа булған фажиғәнән һуң балалар ялының хәүефһеҙлеген һәм сифатын күтәреү буйынса эшсе төркөм булдырыла.\nӨФӨ, 2019 йыл, 5 июнь. /«Башинформ» мәғлүмәт агентлығы, Гөлфиә Акулова/.\nҒәҙәттән тыш хәл3 июндә «Аҡсарлаҡ» балалар лагерында теркәлгән. Бөрө мәктәбенең 8-се класс уҡыусыһына флагты күтәреп ҡуя торған ҡолға килеп төшкән. Үҫмер үлгән. Башҡортостан прокуратураһы тикшереү башлаған.\n«Был хәл, әлбиттә, айырым тикшереү предметына әүерелде, һығымталар яһалыр, ғәйеплеләр табылыр. Ҡыҙғанысҡа ҡаршы, кешене кире ҡайтарып булмай. Ата-әсәһенең, туғандарының һәм яҡындарының ауыр ҡайғыһын уртаҡлашам», — тине республика парламенты спикеры Константин Толкачев.\nДәүләт Йыйылышы рәйесе билдәләүенсә, балалар ялын ойошторғанда тәү сиратта хәүефһеҙлек 100% тәьмин ителергә тейеш, ә Бөрө районындағы күңелһеҙ хәл был мәсьәләләргә тейешенсә иғтибар бүленмәүен күрһәтте.\n«Лагерҙарҙың күпселеге — Советтар Союзы мираҫы, үткән быуаттың 50-70-се йылдарында төҙөлгән биналар. Шул ваҡыттан алып күп нәмә, шул иҫәптән ялды ойоштороуға, көнкүреш шарттарына талаптар үҙгәрҙе. Шуға бәйле бөтә депутаттарға үтенесем бар: үҙегеҙҙең һайлау округтарында йәйгеһен балалар ялын ойоштороуға, хәүефһеҙлек, туҡланыу мәсьәләләренә ҙур иғтибар бүлергә. Бынан тыш, Дәүләт Йыйылышында ошо мәсьәләгә төшөнөргә һәм балалар ялын хәҙерге талаптар кимәленә сығарырға мөмкинлек биргән тәҡдимдәр әҙерләргә тейешле төркөм ойошторола».


Хәбәрҙәр: Эбола: Нигерияла ғәҙәттән тыш хәл индерелде.\nЭбола: Нигерияла ғәҙәттән тыш хәл индерелде.\nАфриканың халыҡ иң күп йәшәгән илендә- Нигерияла -властар йома көн, үлемесле Эбола биҙгәге таралыу сәбәпле, ғәҙәттән тыш хәл индерҙе. Унда ике үлем осрағы теркәлгән, йәнә 5 кеше вирус йоҡторған, улар врачтарҙың ентекле күҙәтеүе аҫтында.\nСит илдәрҙән килгән авиапассажирҙарҙы ла ентекле контроль аша үткәрәләр.\n“Әгәр ниндәйҙер шик тыуһа, тикшереү кәрәк булһа, беҙ кешеләрҙе махсус ябыҡ зонаға ебәрәбеҙ,-ти Лагос аэропорты директоры.-Карантин зонаһы ла бар. Кәрәк икән, беҙ кешеләрҙе шунда урынлаштырып торабыҙ.”\nНигерия президенты Гудлак Джонатан ҡурҡыныслы ауырыуға ҡаршы саралар өсөн 12 миллион доллар бүлергә ҡушты. Вирус таралған илдәргә Бөтә донъя банкы финанс ярҙамы күрһәтә.\n“Бөтә донъя банкы” Гвинея, Либерия һәм Сьерра-Леонеға ярҙам йөҙөнән һәм Эбола биҙгәгенә ҡаршы көрәшкә 200 миллион доллар бүлде,-ти ойошма башлығы. Был аҡсалар медицина кәрәк-яраҡтары һатып алыуға, медперсоналға түләүгә һәм ауырыу арҡаһында иҡтисади ауырлыҡтар менән осрашҡандарға ярҙам итеүгә китәсәк.”\nТәүҙә сир Гвинеяла таралды, аҙаҡ күрше Либерия һәм Сьерра-Леонеға күсте. Үткән аҙнала ғәҙәттән тыш хәл Сьерра-Леонела, шаршамбы Либерияла индерелде. Февралдән алып ауырыу меңгә яҡын кешенең ғүмерен өҙҙө.


Ижади көс — тамырҙарҙан » Башҡортостан гәзите\n"Башҡортостан гәзите" » Йәмғиәт » Ижади көс — тамырҙарҙан\nИжади көс — тамырҙарҙан 17.04.2018 // Йәмғиәт\nШул тиклем оҫталыҡ, илһам, ижади көс ҡайҙан килә икән? Әлиә менән Зәлиә Сиражетдиноваларҙың данлыҡлы Мөжәүир хәҙрәттең бүләсәләре булыуында түгелме икән сәбәп? Лира Яҡшыбаеваның бынан бер нисә йыл элек нәшер ителгән “Мөжәүир хәҙрәт” китабының тышлығына ла уларҙың һоҡланғыс һүрәттәре бирелгәйне. Эйе, мин уларҙы иң элек рәссам тип белә инем. Ә талантлы кеше һәр эштә лә маһир. Әле уларҙың ҡотло ҡулдары тыуҙырған күҙҙең яуын алып торған түшелдеректәр, селтәрҙәр, сулпылар, сымһыҙ телефондар өсөн бәләкәй сумкалар һәм башҡа биҙәүестәр Сибай ҡалаһында ғына түгел, башҡа урындарҙа ла тиҙ арала танылыу яулап өлгөрҙө.\nБылтыр Сибайҙа республика кимәлендә уҙғарылған “Батырҙар иле” конкурсының йомғаҡлау тантанаһына Зәлиә менән Әлиәнең иҫ киткес оҫталыҡ, теүәллек менән ижад ителгән түшелдеректәрҙә килеүе һәр кемдең иғтибарын йәлеп иткәйне. Әсәйҙәре Зилә апай ҡыҙҙарына тип бар күңелен һалып эшләгән ҡупшы биҙәүестәрҙе улар бик мөһим байрамдарҙа ғына таға. Тора-бара ҡыҙҙар үҙҙәре лә халҡыбыҙҙың ҡатмарлы кәсебенә тотонорға була. Асия Ғәйнуллинала оҫталыҡ дәресендә булып, өлгөләргә күҙ һалып, шул уҡ ваҡытта әсә кешенең дә һабаҡтарын ҡулланып, тәүге эштәрен ижад итергә тотоналар. Әлиә башлыса таштар, мәрйендәр ҡушып биҙәргә тырышһа, Зәлиәнең эшендә иһә һуғылған тинлек көмөш аҡсалар, ҡабырсаҡтар өҫтөнлөк итә. Һәр бер һоҡланғыс эштән һуң ҡомар уяна бара. Етмәһә, “Бәйләнештә” социаль селтәре биттәренә бер генә фотоны һалыу етә, һорауҙар яуа башлай.\nШулай бер ваҡыт Әлиәнең ҡыҙыл, алһыу төҫтәге таштар менән биҙәп эшләнгән түшелдерегенә 80 йәшлек бер инәйҙең күҙе төшә. Ҡыҙ бар халыҡҡа күрһәтеп ҡуйһа ла, һатып ебәреү тураһында башына ла килтермәгән була. Ә теге инәй өҙмәй ҙә ҡуймай: “Шул матур түшелдеректе миңә алып килегеҙ”, — тип балаларынан шылтыраттыра икән. Ярай, оло кешенең һүҙен йыҡмайым, тип һатып ебәрергә була оҫта. “Инде шундай уҡ килеп сығырмы икән, шул тиклем күңел йылыһы һалып эшләнгәйне бит әле. Үҙемә ҡалдырырмын тип уйлай инем”, – ти Әлиә.\nҠыҙҙарҙың эштәренә ихтыяж ҙур. Яңыраҡ өс эшен Бөрйәндән һатып алғандар. Әбйәлилдән, Ейәнсуранан, Дәүләкәндән яҙалар, һорайҙар. Был аңлашыла ла. Ни өсөн тигәндә, хаҡтары ла ат башындай түгел, осһоҙ. Етмәһә, ҡупшы түшелдеректәрҙе теләгән урында тағып йөрөргә була, хатта көндәлек эш урынында ла килешле. Тик бына биҙәүестәр өсөн материалдарҙы тиҙ арала туплау үҙе бер мәсьәлә. Сибай магазиндарында уларҙы табырмын тимә. Йә интернет аша, йә ҙур ҡала сауҙа үҙәктәренән генә алырға була. Боронғо аҡсаларҙы ла ҡулға төшөрөү еңел түгел, өҫтәүенә ҡиммәт тә.\nСибай ҡыҙҙары һынлы сәнғәт мәктәбендә рәсем буйынса тәүге нигеҙҙәрҙе өйрәнә. Беренсе уҡытыусылары Илгиз Рәхимйән улы Хәйруллинды тик яҡшы яҡтан, оло ихтирам менән телгә алалар. Сибай интернат-гимназияһын тамамлағас, артабан Өфөләге сәнғәт колледжының һынлы сәнғәт бүлегенә бер ниндәй ҡаршылыҡһыҙ уҡырға инәләр.\nБала саҡтары шулай уҡ әсәйҙәренең тыуған яғында – Бөрйәндә үтә. Был ерлектең хозурлығына ғашиҡ ҡыҙҙар һәр ваҡыт пейзаж төшөрә. Һәм был эштәрен студент саҡтарында ла дауам итә. Хатта картиналарын һатып алыусылар ҙа табыла. Студент ҡыҙҙарға ошондай кәсептәре бик тә ярап ҡала. Эшләгән аҡсалары уҡыу өсөн түләүгә китә. Иң тәүҙә ҡыҙҙарҙың ғәжәйеп эштәренә Сибай институты директоры Зиннур Йәрмөхәмәтов хайран ҡала һәм уларҙы һатып ала. Әле лә уҡыу йорто стенаһын йәмләп, байытып тора был картиналар.\nҠыҙҙарҙы бәләкәй саҡтарында атайҙары Шамил ағай әүлиә олатайы ғүмер иткән ергә алып ҡайтыр булған. Бүләсәләре олатайҙарының шәхесен шул тиклем яҡын күреп, уның тыуған төбәге Манһырҙы, ауылдың тирә-яғындағы икһеҙ-сикһеҙ киң далаларҙы яратып, үҙһенеп үҫә. Уларҙың аҙаҡтан бихисап картиналары ла ошо ерлектең тауҙарына, ялан-ҡырҙарына, йылға-шишмәләренә арнала. “Мөжәүир хәҙрәт йәшәгән йорт”, “Манһыр мәсете”, “Тыуған яҡ” исемле картиналары тыуған яҡҡа сикһеҙ һөйөү, уның матурлығын күрә, тоя белеүҙе асып бирә. Был ҡабатланмаҫ ижади эштәр ҙә Сибай институты стеналарында һәр быуынға данлыҡлы Мөжәүир хәҙрәт шәхесе тураһында, ул ғүмер иткән ерҙең гүзәллеге, күгәреп ятҡан Ирәндек тауҙары, Урғаҙа йылғаһы, ҡылғанлы дала киңлектәре тураһында тарих һөйләй.\nНескә күңелле, изге холоҡло, рухлы Зәлиә менән Әлиә Сиражетдиновалар 2003 йылдан Сибай һынлы сәнғәт мәктәбендә педагог булып эшләһә лә, камиллыҡҡа, һынлы сәнғәт донъяһындағы яңылыҡтарға, яңы һөнәрҙәр, кәсептәр үҙләштерергә ынтыла һәм үҙҙәре һабаҡ биргән мәктәпкәсә йәштәге, шулай уҡ башланғыс класс ҡыҙҙары-малайҙарына һынлы сәнғәт серҙәрен аса. Уның араһында әллә күпме конкурстарҙа ҡатнашалар. Ә еңеүҙәренең иҫәбе-һаны юҡ. Быларҙан тыш кейеҙ баҫыу, төрлө туҡымаға һүрәттәр төшөрөү кеүек һөнәрҙәргә лә һөйөү уяталар.\nНимә генә башҡармаһын, был гүзәл заттар үҙҙәрен илһамландырып торған тыуған яғына, нәҫелдәренә булған һөйөүен, тоғролоғон һәр эшендә сағылдыра.


Мәктәп сәхнәһендә – «Йөрәк һүҙе»\nБеҙҙең мәктәптә әленән-әле төрлө мауыҡтырғыс кисәләр, ҡыҙыҡлы уйындар һәм аҙналыҡтар үтеп кенә тора. Яңыраҡ республикабыҙҙа дәррәү күтәреп алынған «Йөрәк һүҙе» проекты сәхнәгә сығарылды. Был кисәгә әҙерлек ныҡлы булды һәм һәр кем ҙур түҙемһеҙлек менән көтөп алды. Ул ғәзиз әсәйҙәребеҙгә бағышланды.\nКисә ҡотлау һүҙенән башланып китте, ә аҙаҡ инде «Йөрәк һүҙе» конкурсы уҡыусылар тарафынан әҙерләнгән концерт номерҙары менән үрелеп барҙы. Сәхнәгә бер-бер артлы мин – әсәйем менән, Сөмбөл Мостафина – улдары Фәрүәз һәм Заһит менән, Ләйсән Медаева – ҡыҙҙары Дилбәр, Динә һәм Дилә менән, Зөмәрә Кинйәкәева – ҡыҙы Йәмилә менән, Зәлиә Ҡарасурина – ҡыҙы Нурзилә, ике улы Хәниф һәм Сәлим менән, Рәүилә Кинйәкәева ҡыҙы Наҙгөл менән сыҡты. «Әсә һәм бала» сығыштары бер кемде лә битараф ҡалдырмағандыр. Әсәйҙәрҙең шиғри юлдарында балаларына булған изге теләктәре, өгөт-нәсихәттәре еткерелһә, ә инде балаларҙың һүҙҙәрендә ҡәҙерлеләренә булған ихтирам, рәхмәт һүҙҙәре сағылды. Еңеүсе һәм әүҙем ҡатнашыусы ғаиләләргә мәктәп етәкселеге исеменән иҫтәлекле бүләктәр, Маҡтау ҡағыҙҙары тапшырылды.\nБыл бай йөкмәткеле һәм фәһемле кисәнән барыбыҙ ҙа илһам алып, күтәренке күңел менән таралыштыҡ.\nАйгөл ДАУЫТОВА, VI синыф уҡыусыһы.\nБөрйән районы, Яуымбай мәктәбе.


Кемде нимә көтә? » "Йәшлек" гәзите\nГазета "Йәшлек" » Махсус бит » Кемде нимә көтә?\nКемде нимә көтә?\nИҫке Яңы йыл байрамын сит ил кешеһенә бер нисек тә аңлатып булмай, тигән лаҡап бар. Хатта йәш быуын вәкилдәренең барыһы ла Яңы йыл һәм Иҫке Яңы йылдың айырмаһын аңлап етмәйҙер әле. Байрамдың ике тапҡыр билдәләнеүе совет власы башланғыстарына барып тоташа. Большевиктар иҫкелектән ҡотолоу өсөн нимә генә эшләмәй, хатта ваҡытты иҫәпләү системаһын үҙгәртергә ҡарар итә. Шулай итеп, 1918 йылда, теүәл 100 йыл элек, юлиан календаренән григорианға күсә. Ә халыҡҡа нимә – ул ни бер быуат буйына Яңы йылды иҫке һәм яңы стилдәр буйынса ҡаршылай.\nҒөмүмән, Рәсәй халҡы, төрлө календарҙы хөрмәт итеп кенә ҡалмай, төрлө йондоҙнамәгә ышана: көнсығыш, зодиак, друидтар, сәскәләр һәм башҡа. Ҡытай календарына күҙ һалғанда, Һары Ер эте йылы, бүтәндәргә ҡарағанда, тотороҡло һәм көйлө булмаҡсы. Түбәндә гәзит уҡыусыларға ҡытай йондоҙнамәһен тәҡдим итәбеҙ. Әйткәндәй, ҡытайҙарҙың Яңы йылы быйыл 16 февралдән генә башланасаҡ, ҡыҙыҡ, эйеме?\nСысҡандарҙы 2018 йылда үтә һаҡ булырға саҡыралар. Тыныс холоҡло, сабыр “сысҡандар” ҙа күңелһеҙ хәлдәргә, иреш-талашҡа тарып ҡына торор, артабан низағты үҙҙәре үк йырып сығыр. Йыл башы финанс йәһәтенән ауыр булмаҡсы. Хәлде еңеләйтеү өсөн бурысҡа батмаҫҡа тырышығыҙ, башҡаларға аҡса бирмәгеҙ ҙә. Белмәгән кеше менән төрлө аҡса эшен планлаштырып маташмағыҙ – алданырһығыҙ.\nЯҙ тамамланыр алдынан барыһы ла яҡшы яҡҡа үҙгәрәсәк. Тик был осорға тиклем хәлдән таясаҡһығыҙ. Шуға күрә июнь – июль айҙарында һаулыҡ мәсьәләһендә бер аҙ проблемалар тыуыр.\nКөҙ мөхәббәтле ваҡиғаларға бай булмаҡсы, хеҙмәт урынында кемделер оҡшатыуығыҙ ихтимал. Декабрь айы барыһын да тәртипкә һалыр – эмоциональ, физик һәм финанс яғынан еңел булмаған йыл, иң һуңында, түҙемлегегеҙ өсөн аҡса, гармониялы мөнәсәбәттәр һәм ныҡлы һаулыҡ менән бүләкләйәсәк.\nТиҙ ҡыҙып барыусан Үгеҙгә Эт кемдең хужа икәнлеген күрһәтер. Уҙған йылда Үгеҙ Тауыҡ менән етәкселек итһә, быйыл уға күндәмлеккә өйрәнергә ваҡыт. Эттең төп һыҙаты – ғәҙеллек, Үгеҙгә, башҡалар алдында абруйын юғалтмаҫ өсөн, ғәҙел булырға өйрәнергә кәрәк. Хеҙмәт урынында нервыларығыҙҙы һаҡлағыҙ, эштән һуң үҙегеҙгә матур ял ойошторорға онотмағыҙ. Май айын яҡындарығыҙ, яратҡандарығыҙ менән бергә уҙғарырһығыҙ.\nЙыл аҙағында ҙур килем көтөлә. Был табыш вариҫлыҡҡа йәки юғары карьера баҫҡысына бәйлелер. Бәлки уңышлы, бай һөйгәнегеҙ менән сәстәрегеҙ сәскә бәйләнер.\nҒөмүмән, декабрь айы – һөйөү-һөйөлөү өсөн иң яҡшы осор. Яңғыҙҙар үҙҙәренең парын осратыр, парлылар бер-береһен ярты һүҙҙән аңлар. Йыл аҙағы никахтар өсөн бигерәк уңайлы булыр.\nБарыҫ йылында тыуғандар тыныс һәм итәғәтле булыр. 2017 йылдың иң уҫал, ажар хайуаны быйыл иркә һәм туҡ бесәй балаһы кеүек күренер. Йыл башында тирә-яҡ мөхит менән тулы гармония тыуғанлыҡтан, Барыҫ рәхәтлек кисерер, «ялҡау» ғына тормош көтөр. Тәбиғәт ҡышҡы йоҡонан уянған мәлдә, ул да үҙенең кемлеген иҫенә төшөрөр һәм барлыҡ көсөнә эшкә тотонор. Һөнәри өлкәләге тырышлыҡ тәүге һөҙөмтәләрен оҙаҡ көттөрмәҫ.\nМарт айы үҙ эшен асырға теләүселәр өсөн уңышлы, туғандар һәм яҡындар хуплаған проект булһа – бигерәк тә. Йәй аҙағында аҡсалата бүләк отоу мөмкинлеге бар. Кемдер был осорҙа туйына әҙерләнәсәк. Йыл аҙағында һаулығығыҙҙы ҡайғыртыу артыҡ булмаҫ. Хатта ябай ғына тымауҙың да хроник ауырыуға әйләнеп китеүе бар.\nУт Тауығы йылында, башҡаларға ҡарағанда, иң күбе Ҡуян тир түкте, быйыл ул лайыҡлы ялға мохтаж. Тормоштоң барлыҡ матурлығына ҡыуанып йәшәй торған осор, ниһайәт, етте.\nКарьера буйынса был йондоҙнамә вәкилдәренең барыһы ла яҡшы. Ҡуянды тыңлайҙар, уның һүҙен үтәйҙәр. Мөхәббәт өлкәһендә икенсе яртыһы менән барыһы ла ал да гөл. Ошондай уҡ ыңғай картина – аҡса эштәрендә лә. Киләсәккә тулы ышаныс менән йәшәп ятҡанда, күңелһеҙ яңылыҡтар ҙа ишетелеп ҡалыр. Был һаулыҡ менән бәйле. Ҡуяндар бигерәк тә аш һеңдереү системаһына ныҡлы иғтибар бүлһен. Гастроэнторолог консультацияһына мохтаж түгелмен, тип ҡул һелтәп ҡуйырға ярамай. Ҡатын-ҡыҙҙарға енес системаһына иғтибар итеп, йылыраҡ кейенеп йөрөргә кәрәк. Саҡ ҡына һыуыҡ алдырыу ауыр гинекологик проблемаларға килтермәһен.\nЛыу (Аждаһа) өсөн 2018 йыл хәл-ваҡиғаларға бай булмаҡсы. Яҡшыһы ла, яманы ла етерлек буласаҡ. Бер яҡын кеше менән ниндәйҙер күңелһеҙ хәл булып, йыл буйына уны хәл итергә тура килмәгәйе.\nЙылдың тәүге айҙарында аҡсағыҙҙы ҡыҫып тотоу дөрөҫ булыр. Төрлө планлаштырылмаған һатып алыуҙан алыҫ тороғоҙ. Яҙ етеү менән аҡса яғы ла яҡшырыр. Эштә юғарыраҡ вазифа тәҡдим итеүҙәре, хеҙмәт хаҡының артыуы ихтимал. Шулай ҙа, аҡсағыҙ артты тип, уны туҙҙырырға ашыҡмағыҙ. Яҡын киләсәктә эре әйберҙе уңышлы ғына һатып алыу көтөлә, был мәлдә аҡса бик тә ярап ҡалыр. Кәрәкһеҙ ваҡ-төйәк алғансы, машина йәки фатир алыуың күпкә файҙалыраҡ, шулаймы?\nЙәй Аждаһаға төрлө йәрәхәттәрҙән һаҡланырға кәңәш ителә. Актив спорт төрҙәре менән шөғөлләнгәндә һәм һыуҙа иғтибарлы булығыҙ. Йәйге ялығыҙҙы ғаиләгеҙ менән тыныс ҡына үткәреп, экстримды киләһе йылға ҡалдырыуығыҙ хәйерлерәк. Көҙ ғаилә ағзалары һәм дуҫтарығыҙ менән низағлашыу оло аңлашылмаусанлыҡҡа килтереүе бар.\nЙыландарға ҡарата Эттең мөнәсәбәте төрлөсә – мул аҡса, ныҡлы һаулыҡ һәм яҡындар менән үҙ-ара низағ бер-береһенә бәйләнеп барасаҡ.\nТәүге айҙарҙа хеҙмәт урынында етәксегеҙ һеҙҙең менән ҡәнәғәт булмаҫ. Быны күңелегеҙгә яҡын алмағыҙ, коллегаларығыҙҙың хуплауы, дөрөҫ позицияғыҙ килеп тыуған хәлде еңеләйтер. Бәлки, аҡса яғынан ауырлыҡтар кисерерһегеҙ. Йыйған запастарығыҙ ҙа бөтөүгә табан бара – нисек кеҫәгеҙҙе ҡалынайтыу хаҡындағы уйҙар тынғы бирмәҫ. Йәйгә ҡарай иртәнге көнгә ышаныс барлыҡҡа килер, тормошоғоҙ яңы кимәлгә сығыр.\nОҙаҡ айҙар Йылан йылы вәкилдәре ҡаршы енес менән мөнәсәбәттәрен яйға һала алмай йонсор. Көҙгә ҡарай был тәңгәлдә хәл яйланыр, сосораҡтары никахҡа ла инер.\nҺаулығығыҙҙы контролдә тотоғоҙ – барлыҡ сирҙе лә профилактикалау иң урынлыһы.\nЙылҡы йылында донъяға килеүселәр, ҙур мөмкинлектәрҙе ҡулығыҙҙан ысҡындырмағыҙ! Тәүге айҙа уҡ файҙалы тәҡдим яһаясаҡтар. Йондоҙҙар һеҙҙең яҡта – ҡушҡуллап эшкә тотонорға ғына ҡалды. Үҙегеҙҙең һөнәри кимәлегеҙҙе күрһәтеү өсөн иң уңайлы осор тип иҫәпләгеҙ. Тырышлығығыҙ яҡшы һөҙөмтәләргә генә килтерер.\nЙылҡы өсөн яҙ айҙары – эре әйбер, күсемһеҙ милек һатып алыуға яҡшы осор. Хатта ышанысһыҙ тойолған алыш-бирештән дә ҡурҡмағыҙ, һис шикһеҙ, уңышҡа осрарһығыҙ.\nЙәйгә ремонт эштәрен планлаштырыу зарур. Йәшәгән ерегеҙҙе, торлағығыҙҙы бергәләп төҙөкләндереү ғаилә ағзаларын тағы ла яҡынайтыр, мөнәсәбәттәрҙе нығытыр.\nКүп эшләүҙән, көсәнеүҙән нервыларығыҙ ҡаҡшар, ваҡытында һаулыҡты ҡайғыртығыҙ. Ә көҙ хәләл ефетегеҙ менән ял итеү мәле. Һуңғы айҙа яҡындарығыҙҙың һаулығы борсоуға һалыр.\nҠуйҙар өсөн Эт йылы уңышлы йылдарҙың береһе булмаҡсы. Йыл дауамында улар ғишыҡ утында янып, тирә-йүндәге етешһеҙлектәрҙе һәм ауырлыҡтарҙы күрмәйәсәк, үҙҙәре лә һиҙмәҫтән йырып сығасаҡ. Былтыр үҙҙәре уйлап сығарған ауырыуҙарҙы ла онотасаҡтар. Ә мөхәббәт яңы йәки элекке буласаҡ, йәғни быға тиклем быҫҡып янған хис-тойғолар яңы көс менән дөрләйәсәк.\nҠуй ошо арала перспективалы эш проектын уйлап сығарыуы йәки ҡулына килеп эләгеүе мөмкин. Ең һыҙғанып эшкә тотонһағыҙ, уңыш үҙен оҙаҡ көттөрмәҫ, килем яҙ башында уҡ килә башлар. Аҡмаһа ла, тамып торған аҡсағыҙҙы бушты юҡҡа туҙҙырмағыҙ. Көҙгә запастың кәрәге тейеүе бар, экономиялау артыҡ булмаҫ.\nДуҫтарығыҙ менән яҡшы мөнәсәбәттә булығыҙ, сөнки улар һеҙгә файҙалы тәҡдим менән сығасаҡ. Рухи яҡтан да дуҫ-иш терәк-таяныс булып, күңелегеҙҙе күрәсәк. Бергәләшеп бизнес асып ебәреү өсөн иң яҡшы осор – көҙ айҙары. Бында һеҙгә ойоштороу эштәрен башҡарырға тура килер, моғайын.\nЙыл аҙағында һөҙөмтә яһап, йылдың еңел түгел, шулай ҙа һеҙҙе ҡыуандырған мәлдәре күп булыуын билдәләрһегеҙ.\nҠомар яратыусылар Маймыл йылында тыуғандарға етмәйҙер, күрәһең. Әйткәндәй, Эт тәүәккәлдәрҙе үҙ итә, ә ҡомар яратыусыны түгел. Шуға күрә холҡоғоҙҙо бер аҙ тыйып тороғоҙ, юғиһә аҡса һәм һаулыҡ өлкәһендә лә оло юғалтыуҙар кисерерһегеҙ.\nЕңел-елпе эштәр урынына, барлыҡ иғтибарығыҙҙы ғаиләгеҙгә йүнәлтегеҙ. Йыш командировкаларға, осрашыуҙарға, аралашыуға күнеккән кешеләр үҙ эшенән ҡәнәғәт булмаҫ. Һеҙгә насар уйлы кешеләрҙең тоҙағына ҡапмаҫ өсөн айырыуса һаҡ булырға кәрәк. Апрель-май айҙарында кемгәлер ҡарата уянған хистәрегеҙ шартлап өҙөләсәк – ысынында алдаҡсы кеше һеҙҙе аҡсаға ултыртмаҡсы.\nЙыл буйына Маймылға мөхәббәт өлкәһендә янып-көйөүҙәр хас, йәй кемгәлер баштан-аяҡ бәйле булыуығыҙҙы аңларһығыҙ. Айырылышыуҙар күңелегеҙҙә оло яра ҡалдырасаҡ.\nИжад өлкәһендә оло уңыштарға ирешерһегеҙ. Кемдер хатта үҙенең бәләкәй генә эшен дә асып ебәрер. Был, килемдән тыш, йәмғиәттә танылыу яуларға ярҙам итер.\nТауыҡҡа арымай-талмай хеҙмәт итергә тура килер. Танауығыҙ төшмәһен, хеҙмәтегеҙ лайыҡлы баһаланасаҡ. Йылдың яртыһында эшләгән аҡсағыҙҙы һөйгәнегеҙ менән сәйәхәткә тотоноу – иң шәп идеяларҙың береһе. Шулай ҙа киләһе ярты йыллыҡта финанс ауырлыҡтары килеп сығып торор, һеҙ ғәйрәтләнеп, әтәсләнеп, уларға ҡаршы сығырһығыҙ.\nЙәмәғәт эшмәкәрҙәренә йыл уңышлы килә. Үҙегеҙҙең һәләтегеҙҙе күрһәтеү һәм социаль статусығыҙҙы күтәреү мәле етте, буғай. Яңы таныштарығыҙ араһында күренекле кешеләр ҙә булмаҡсы.\nТауыҡҡа һаулығын ҡайғыртырға кәңәш ителә. Тәүге билдәләрҙән үк дауаланырға ашығығыҙ, юғиһә, йәшәү көсө ҡалмаҫ. Арып-талыуҙан йоҡо туйҙырып алыу ҙа ярҙам итә, көс бирә, был хаҡта онотмағыҙ.\nЭт өсөн үҙ йылы уңышлы киләсәк, тигән белдереү берәүҙе лә аптыратмаҫ, моғайын. Барлыҡ башланғыстарығыҙ, эштәрегеҙ уңасаҡ. Хыялдар тормошҡа ашҡанда тирә-йүнегеҙҙә көнләшеүселәр ҙә булмаҫ хатта.\nМөхәббәт өсөн бик һирәк була торған иң яҡшы осор. Йыл башынан алып һеҙҙе һөйөү менән хәстәрлек уратып аласаҡ. Йыл уртаһы ғаилә ҡороу өсөн уңайлы.\nИкенсе ярты йыллыҡта Эт торлағын ҡайғыртасаҡ. Был капиталь ремонт, бәлки, үҙ тупһаһын төҙөү булыр. Туғандарығыҙ, дуҫтарығыҙ ярҙамға килер, кәрәк саҡта аҡсалата ярҙам итер.\nТик барыһы ла әкиәттәгесә түгел икән, Эттең һаулыҡ яғы аҡһай. Бигерәк тә, ир-аттың физик хәле ауырлашыуы бар.\nҺуңғы айҙарҙы тыныс ҡына йорт йылыһында уҙғарырһығыҙ. Һеҙҙең ғаилә бәхетегеҙгә бер кем дә ҡамасауламаҫ.\nҠабан йылында тыуғандарға тирә-йүндәге хәлде анализларға өйрәнергә кәрәк. Тәүге айҙарҙа аҡса проблемаһы булмаҫ, был сумманы күсемһеҙ милек алыуға йәки үҙ эшеңә тотоноу дөрөҫ булыр. Бындай инвестиция үҙен тиҙ арала аҡлар.\n2018 йылда ғүмерлек мөхәббәтегеҙҙе осратып, бәхетле булырһығыҙ. Ялҡынлы хистәрҙән башығыҙҙы юғалтып, аҡсағыҙҙы кәрәкмәгәнгә туҙҙырмағыҙ. Тик яҡындарығыҙ илаһи хәлегеҙҙән сығырға ярҙам итер, һеҙ тәүге халәтегеҙгә ҡайтырһығыҙ.\nкомандировкаларҙы, төрлө осрашыуҙар, сәйәхәтте йылдың икенсе яртыһына планлаштырығыҙ. Аралашыу ҡуласаһын киңәйтегеҙ – яңы танышлыҡтар файҙа ғына килтерәсәк. Ҡайһы бер яңы таныштарығыҙ донъяға ҡарата мөнәсәбәтегеҙҙе тулыһынса үҙгәртер. Хатта өйрәнелгән эшегеҙҙе ташлап, яратҡанына күсерһегеҙ. Ғаиләле кешеләргә осор тормошона яңылыҡтар индереү өсөн уңайлы, ҡайһы берәүҙәр мөнәсәбәттәрен өр-яңынан башлап ҡарар.\nЛилиә ХӘЛИТОВА әҙерләне.\nСығыу ваҡыты 20-01-2018, 08:00 | Ҡаранылар: 462\nЙондоҙнамә (23 – 29 октябрь)\nЙондоҙнамә (16-22 октябрь)\nЙондоҙнамә (7-13 август)\nЙондоҙнамә (10-16 октябрь)


"Юлдаш"та - яңы миҙгел! » «Йәшлек» гәзите | Газета "Йэшлек"\nГазета "Йәшлек" » Мәҙәниәт һәм сәнғәт » "Юлдаш"та - яңы миҙгел!\n06.09.2018 "Юлдаш"та - яңы миҙгел!\n«Ҡасан эфир тулҡындарында «Иртәнсәккәй тороп» егеттәренең тауышын ишетербеҙ? Филүс, Йәмил, Ғәзизһеҙ иртәләребеҙ күңелһеҙ…» Ошондай хәбәрҙәр беҙҙең «Бәйләнештә» селтәренә ай буйы ағылды. «Иртәнсәккәй тороп» – «Юлдаш» радиоһының иң тыңлаулы проекттарының береһе. Алып барыусыларҙың шаянлығы, һәр ситуациянан сыға белеүе, эрудицияһы, аудиторияны яҡшы тойоуы халыҡты йәлеп итә лә инде. Шуға ла ошондай хәбәрҙәрҙең йыш килеүенә бер ҙә аптырайһы түгел.\nЙәйге ялдар тамам. «Беҙ бергә» тигән девизыбыҙға тоғролоҡ һаҡлап, «Юлдаш»тар эфирҙың яңы миҙгелен аса. Радиобыҙҙың төп йүнәлеше үҙгәреш кисермәне. Йәғни «Юлдаш» элеккесә мәғлүмәт һәм йыр-моң каналы булып ҡала. Шулай ҙа тапшырыуҙар теҙмәһендә яңылыҡтар байтаҡ. Эфирҙы, ғәҙәттәгесә, өс сәғәтлек «Иртәнсәккәй тороп» күңел асыу программаһы башлай. Төп маҡсаты – юлдаштарыбыҙҙы яңы көнгә, яҡшы кәйефкә көйләү. Тыңлаусыларыбыҙ яңы миҙгелдә лә ҡыҙыҡлы уйындарҙа ҡатнашып, бүләктәр ота ала. Уларҙы «Һүҙалыш», «Әгәр ҙә мәгәр», «Әйтмә һүҙ», «Тиҫкәре», «Боҙоҡ патефон», «Һаҡҡолаҡ» исемле яңы уйындар көтә. Ҡайһы бер рубрикалар төшөп ҡалһа, «Көн тарихы», «Ғибриәт-ғибрәтле шиғриәт», «Юлдаш яуап бирә», «Мөхәббәттән йырҙар ҡала» кеүек яңылары барлыҡҡа килде. «Китап донъяһы», «Сәләмәт булайыҡ» «Атайсал», «Йәшәү йәме», «Көтмәгәндә-уйламағанда», «Иман» кеүек үҙ урындарын ышаныслы тотҡан тапшырыуҙарҙы быйыл да ишетерһегеҙ. Күптәрҙең радионы ил-донъя хәлдәре тураһында хәбәрҙар булыу өсөн тыңлауы сер түгел. Беҙҙең эфирҙа яңылыҡтар һәр сәғәт башында яңғырай, киске сәғәт һигеҙҙә – йомғаҡлау сығарылышы.\nКөндөҙгө икенсе ун минутта – төшкө ял, йәнле аралашыу ваҡыты. Эш көндәрендә тыңлаусыларыбыҙҙы «Самауыр янында», шәмбе-йәкшәмбелә «Ял итәйек бергәләп» тапшырыуҙарында көтәбеҙ. Әйткәндәй, самауырҙы быйыл йәнә бер яңы алып барыусы «ҡайнатасаҡ».\n«Асыҡ студия» программаһы, һәр саҡтағыса, көнүҙәк ижтимағи-сәйәси һәм социаль мәсьәләләргә бәйле һөйләшеүгә ҡорола. Ул эш көндәрендә киске сәғәт 7-се 15 минутта тура эфирҙа бара.\nШулай уҡ эфирыбыҙҙы йырҙар менән байытыуға «Юлдаш» та – яңы йыр» рубрикаһы үҙ өлөшөн индерә. Шишәмбе, кесе йомала һәм шәмбелә йыр премьералары сыға. «Сәхнәгә арналған ғүмер», «Атайым тураһында һөйләгеҙ», «Башҡорттар», «Мәскәү һөйләй» сығарылыштарын быйыл шәмбе көнө түгел, ә кесе йомала тыңларһығыҙ. Йәмғиәттәге киҫкен проблемаларҙы күтәргән «Махсус репортаж»ды «Юлдаш» эфирында айына бер тапҡыр шаршамбыла тыңлай алаһығыҙ. Башҡортостан республикаһының 100 йыллығын ҡаршылап, көн һайын «Аҡлы-ҡаралы юлдар. Матбуғатта – Республика тарихы» тип исемләнгән рубрика эфирға сығасаҡ. Шулай уҡ һәр шишәмбелә «Тыуған илкәйемде данлайым» сығарылышында шағирҙарыбыҙ үҙ шиғырҙарын уҡыр. Айына бер тапҡыр тарихыбыҙҙағы аҡ таптарҙы асыҡлар махсус тапшырыу ҙа әҙерләйбеҙ. Бының өсөн республика архивтарында ентекле эш алып барыла.\nБына шулай, тыңлаусыларыбыҙ менән бергәләп, моңло йырҙар, файҙалы мәғлүмәттәр аша эфир тулҡындарында үҙ юлыбыҙҙы ярабыҙ. Хәйерле булһын бергә барыр юлыбыҙ!


Капиталь ремонт. - Юлдаш\n«Ҡотлауҙар» тура эфир\nТыуған көн - Бегичева Хәлиҙә\nБалам тиеп янам - Арыҫланова Гөлшат\nКапиталь ремонт. https://bash.news/yuldash/2513_kapital-remont\n15 ғин, 09:20\nГүзәл Ситдиҡова. Республикала капиталь ремонт буйынса программа ҡабул ителде. Һәм ул программаны Төбәк операторы фонды төҙөнө. Башта уҡ ике әйбергә асыҡлыҡ индерәйек. Төбәк операторы фонды нимә өсөн булдырылды һәм был программа үҙ эсенә нимәне ала?\nХәлиҙә Ҡаҙаҡбаева. Төбәк операторы фонды Башҡортостан хөкүмәтенең 2013 йылдың ҡарары нигеҙендә ҡабул ителде. Был ойошма халыҡтың взностары һәм бюджет аҡсаларын эффекетлы файҙаланыу иҫәбенә, республикала капиталь ремонт темптарын тиҙләштерелгә саҡырылған.\n- Йәғни 1 ғинуарҙан эшләй башлаған яңы закон ниндәй закон ул?\nХәлиҙә Ҡаҙаҡбаева. Беренсе ғинуарҙан эшләй башлаған 694-се закон республикалағы күп һанлы квартиралы йорттарҙа капиталь ремонт башҡарыу тураһында бара.\n-Аҡса ҡайҙан киләсәк һәм нисек ҡулланыласаҡ?\n- Хәлиҙә Ҡаҙаҡбаева.Ҡарарға ярашлы, фатир хужалары үҙҙәренең махсус иҫәптәренә, ай һайын аҡса күсерә ала. Мин халыҡҡа аҡсаларын Төбәк операторға күсерергә тәҡдим итер инем, сөнки инфляция көндән-көн арта, башҡарыласаҡ эштәрҙең һәм төҙөлөш материалдарҙың хаҡы йылдан–йыл арта барасаҡ, шулай булғас, йортто капиталь ремонтлау өсөн аҡса йыйыу ун йылға тиклем һуҙылырға мөмкин. Икенсе төрлө әйткәндә, йыйылған аҡсаларҙың етмәүе лә мөмкин. Кредит алыу өсөн банкка мөрәжәғәт итергә тура киләсәк. Ә был өҫтәмә сығымдар талап итә. Белеүегеҙсә, һәр кредит өсөн процент түләргә кәрәк. Ә төбәк операторҙа йыйылған аҡсалар шунда уҡ эшкә ҡушыласаҡ һәм ремонт эштәре теүәл график буйынса башҡарылып сығасаҡ. Ошо йәһәттәге маҡсатлы программа менән республиканың хоҡуҡ мәғлүмәте сайтында танышырға мөмкин.\n-Барыһы өсөн да шарттар бармы? Бер өй ҙә ла ситтә ҡалмаясаҡмы? Бөгөн нисә йорт капиталь ремонтҡа мохтаж?\n- Барыһы өсөндә шарттар бар бер өйҙә ситтә ҡалмаясаҡ бөгөнгө көндә ун ете меңдән ашыу йорт ремонтҡа мохтаж.\nРинат Ғарипов Барыһы ла иҫәпкә алынған. 30 йылға программа бар, 2043 йылға тиклем. Бөтөн ремонт шуның эсендә тормошҡа ашырыласаҡ.\n- Капиталь ремонт өсөн нисек түләргә икәнен ТСЖ һәм кооперативтар үҙҙәре хәл итәсәк: төбәк операторымы әллә шәхси иҫәпме? Плюстар һәм минустар ҡайҙа? Йәғни, һайлау мөмкинлеге бармы?\nРинат Ғарипов. Төбәк операторҙа аҡса йыйғанда бөтөн республика буйынса йыйыла, шуға күрә һәр йортҡа аҡса бүленеп ремонтлап була. Ә махсус иҫәптә йыйғанда бер генә өйҙөң аҡсаһы ошо өйгә генә йыйыла, оҙаҡ унар йыллап йыйырға кәрәк буласаҡ. Инфляция уны бөтөрәсәк бит инде, шуның өсөн әлбиттә төбәк операторҙа йыйыу дөрөҫөрәк буласаҡ. Шулай ҙа һайлау мөмкинлеге бар. Халыҡ өй хужалары менән бергә үҙе һайлай.\n- Аҡса йыйылды, халыҡ һеҙгә аҡсаны бирҙе ти, артабан Хөкүмәттең ҡатнашы ниндәй буласаҡ? Өҫтәмә финанслау буласаҡмы, юҡмы?\nРинат Ғарипов. Булырға мөмкин, ул аҡса ҡайҙа йыйылыуын (төбәк операторҙамы, махсус иҫәптәме) әле асыҡ ҡына әйтеп булмай.\nХәлиҙә ТО был аҡсаны үҙ файҙаһына тотона алмаясаҡ. Өҫтәп шуны әйтәйем: төбәк оператор эшмәкәрлеге республика бюджеты иҫәбенә ойошторола.\n- Әллә ремонтына ҡарапмы? Мәҫәлән, 2 ҡатлы сталинкалар, 12 ҡатлы йорттар бар. 12 ҡатлы йорт аҡсаны тиҙ йыясаҡ, ә ике ҡатлыла, йә 5 ҡатлы хрущевкала йәшәгән пенсионерҙарҙың ул аҡсаны ғүмерҙә лә йыйып бөтмәүе мөмкин. Нимәлер етмәй икән, фонд үҙе түләйсәкме? Ниндәйҙер субсидиялар?\nРинат Ғарипов. Фондта субсидиялар булырға мөмкин, ләкин бөгөн асыҡ ҡына яуап юҡ әле.\nХәлиҙә Ҡаҙаҡбаева. Айырыуса, күп ҡатлы йорттарҙа аҡса күберәк йыйыласаҡ, 2-3 ҡатлы йорттарҙа аҡса аҙыраҡ йыйыласаҡ. Шуға күрә беҙ взносты Төбәк операторҙа йыйырға тәҡдим итәбеҙ .\n- Ниндәй Ремонт төрҙәре ҡаралған?\nРинат Ғарипов. 7 төр эш инә. Беренсенән, өй эсендә булған йылы һалҡын һыу булған һәм газ торбалар алышынырға тейеш, мохтаж булған өйҙәрҙә лифтты ремонтлау йә алыштырыу, өй түбәләрен, фасадтарҙы, фундаменттарҙы йылытыу һәм ремонтлау, подвалдарҙа ремонт, берләштергән приборҙарҙы алыштырыу мөмкинселеге буласаҡ.\nГүзәл Ситдиҡова. Ә ремонттың сифаты өсөн кем яуап бирә тигән һорауға яуап алыу өсөн ысынлап үҙегеҙ йәшәгән подъезға күҙ һалығыҙ. Йә күршеләрҙекенә. Шул етә. Капиталь ремонт ни өсөн бер ваҡытта капиталь түгел һәм шул тиклем капиталды ала тигәне лә өлөшләтә шуға ҡайтып ҡала. Кем белә, бәлки, үҙ кеҫәбеҙҙән тағы ла күберәк сығарып түләй башлаһаҡ, йәшәгән йортобоҙға ҡарата вандаллыҡ осраҡтары кәмер. Кем белә. "Асыҡ студия". Мәсьәлә асыҡ ҡала.


Иммунитетты көсәйтеүҙе нимәнән башларға?\n20 Октябрь 2019, 22:41\nБеренсенән, йәшәү рәүешен үҙгәртеү, әүҙемләштереү. Был уңайҙан тәү сиратта саф һауала үткәрелгән төрлө физик күнекмәләр күҙ уңында тотола: аэробика, гимнастика, фитнес, йүгереү, йөҙөү һ.б. Улар менән регуляр рәүештә шөғөлләнергә кәрәк. Һөҙөмтәлә, күңел төшөнкөлөгөнә, стресҡа бирешеп бармаҫһығыҙ. Күберәк ыңғай кисерештәргә иғтибар йүнәлтергә, үҙегеҙҙе яҡшы уйҙарға ғына көйләргә тырышығыҙ.\nТәбиғәт ҡанундары буйынса донъя яҡшы менән яман көрәшенән торған кеүек, кеше организмында ла тап шундай күренештәр күҙәтелә. Беҙгә аҙыҡ-түлек, һауа, тәндәге яра аша йөҙләгән ят микроорганизмдар үтеп инә. Әммә улар тиҙ, бер ниндәй ҡаршылыҡһыҙ берегеп китә алмай, ҡаршылыҡҡа осрай. Беҙҙең организмдың махсус механизмы, күҙәнәктәре вирус-бактерияларҙы табып, уларҙы юҡ итергә тырыша. Бындай һәләтте иммунитет тип атайҙар. Кеше эстә барған “һуғыш” — иммунитеттың көслө эшмәкәрлеге арҡаһында бер ниндәй ҙә ауырыу, хәлһеҙләнеүҙе белмәй. Ә бер туҡтауһыҙ көрәш алып барған организмдың тора-бара көсһөҙләнеүе ихтимал. Был осраҡта ул вирус, инфекцияға бирешеүсәнгә әйләнә. Шуға ла кеше һаулығын һаҡлау өсөн ҙур роль уйнаған иммунитет үҙе “тәрбиәләүгә” мохтаж. Бигерәк тә йәйге селлә ваҡытынан һалҡын һауа торошона күскән ваҡытта уны өҫтәмә көс менән тәьмин итергә тура килә.\nИммунитеттың көсһөҙләнеүе быға ғына ҡайтып ҡалмай әлбиттә, уның сәбәптәре байтаҡ:\n- сифатһыҙ, маринадланған, меңәрләгән консервант, буяу, стабилизаторлы, составында шәкәр күп булған аҙыҡ-түлек;\n- ҡатын-ҡыҙҙарҙың яратып тотҡан диетаһы;\n- витаминдар етешмәүе;\n- антибиотиктарҙы йыш ҡулланыу. Улар иммунитетты 50-75%-ҡа төшөрә. (Шуға күрә үҙ-үҙеңде дауалау менән шөғөлләнеү маҡсатында, рецептһыҙ дарыуҙар ҡабул итеүҙән тыйылығыҙ);\n- стресс. Уларҙан ҡасып булмай әлбиттә, әммә үҙеңде мөмкин тиклем тыныс тоторға тырышырға кәрәк;\n- физик һәм аҡыл көсөргәнешлеге;\n- вирус инфекцияһы, микроб һәм бактерияларҙың күплеге.\nИкенсенән, туҡланыу. Бирегәк тә А, В5, С, D, F, PP витаминдары организм өсөн файҙалы. Бөтә ҡыҙыл һәм һары төҫтәге үҫемлектәр (кишер, ҡыҙыл борос, ҡауын, помидор, ҡабаҡ) А витаминына бай. Улар организмға антигендар инеүен һаҡлау һәм яман шеш ауырыуҙарын булдырмау өсөн яуап бирә. С витаминының сығанағы барыһына ла мәғлүм: ҡара ҡарағат, гөлйемеш, цитрус, һырғанаҡ (облепиха), петрушка, кәбеҫтә, лимон. Уларҙың ярҙамы менән организмда вирустарға ҡаршы көрәшеүсе анти матдәләр барлыҡҡа килтерелә. В төркөмөнә ҡараған витаминдарҙың “ояһы” — көнбағыш, икмәк, сәтләүек, ҡарабойҙай, бәшмәк һәм сырҙа. Ә селен, цинк, магний, кальций, калий (мундирҙа бешерелгән картуф, өрөк, сәтләүек, ҡарабойҙай һәм һоло оно), тимер, йод, марганец кеүек кеше өсөн файҙалы минералдарҙы шул уҡ сәтләүек, ҡуҙаҡлылар, какао һәм әсе шоколадтан алырға була.\nАш-һыу рационына аҡһымдар өҫтәргә кәңәш ителә: ит, балыҡ һәм ҡуҙаҡлылар. Ит менән балыҡты көн дә, ә фасоль, борсаҡты аҙнаһына 1-2 тапҡыр ҡулланыу ҡарала. Йәшелсә-емештәрҙән: кишер, сөгөлдөр, кәбеҫтә, гранат, йөҙөм, ҡара емеш, көрәгә, алма, ҡыҙыл виноград, керәнде йышыраҡ ашарға тырышығыҙ.\nҺөт эсемлектәренән био-кефир, йогурт, ҡатыҡҡа өҫтөнлөк бирегеҙ. Улар ашҡаҙан-эсәк трактын “яҡшы” бактериялар менән байыта. Улар артынан организмда файҙалы бактериялар һанын арттырыуға һәләтле аҙыҡ ашарға кәңәш ителә. Шул иҫәпкә башлы һуған, һарымһаҡ, хәшәф үләне (артишок), помидор һәм банан инә.\nӨсөнсөнән, сынығыу. Мәҫәлән, һалҡын һыуҙа йөҙөүгә туҡталып китәйек. Күптәр сынығыуҙы үтә һалҡын һыуға күнегеү тип уйлай, ысынында иһә ул иммунитетты кәметә генә. Уның һәләте организмдағы микроб, бактерияларҙы айырып алыу һәм юҡ итеүгә ҡайтып ҡала тигән инек инде. Бының өсөн ҡандағы иммунитет күҙәнәктәренең (лейкоцит һәм лимфоцит) тиҙлеге шәп булырға тейеш. Тәнде өшөтөп беҙ уларҙың тиҙлеген, киреһенсә, кәметәбеҙ, тимәк, вирус күҙәнәктәре менән көрәшеүҙе лә ауырлаштырабыҙ. Ә һалҡын организм — бактерия үрсеүе өсөн уңайлы шарт.\nҺалҡын һыу менән ҡойоноу һәм контраст душ – юғары һәм түбән температуралы һыуҙың сиратлашыуы ла иммунитетты күтәреү өсөн кәрәкле аҙым. Әммә уны ла температураны әкренләп арттырыу һәм кәметеүгә нигеҙләнеп башҡарырға кәрәк. Төрлө киҫкен аҙым иммунитетҡа кире йоғонто яһауы, сиргә һабыштырыуы мөмкин. Ҡойоноуҙы аҫтан өҫкә ҡарай башлағыҙ: башта тубыҡтан, һуңынан яйлап билдән, шунан һуң ғына баштан йәки контраст душ инергә мөмкин. Душты 10-14 көн дауамында ҡабул итергә була.\nРәхимова Сания инәй кәңәштәре:\n- Башҡорт халыҡ мәҡәлендәгесә, “Хәрәкәттә — бәрәкәт” тигәндәй, иммунитетты күтәрергә ҙур ярҙам күрһәтеүсе лә хәрәкәт. Шуға күрә мин үҙемдең һәр көнөмдө кескәй генә гимнастиканан башлайым. Карауатта ятҡан килеш кирелеп, һуҙылып алам, шунан яйлап ҡына ҡул, аяҡ, яурындар өсөн күнегеүҙәр эшләйем. Иртәнге зарядка көн әйләнәһенә күтәренке кәйефтә йөрөргә булышлыҡ итә. Таңда ялан аяҡ ысыҡ кисеп йөрөү файҙаһы хаҡында һөйләп тороу кәрәкмәйҙер.\nАш-һыуҙан төрлө ҡайнатмалар, сәйгә өҫтәмәләр ҡулланам. Мәҫәлән, ҡышҡа күп итеп 7-8 үлән төрө: мәтрүшкә, һары мәтрүшкә, гөлйемеш, йүкә, ҡарағат, алма япрағы, ромашка йыйып киптерәм. Һуңынан уларҙы бергә онтап, сәй менән бешереп эсәм.\nЯңыраҡ кишер япрағын файҙалана башланым. Уны укроп урынына турап, салатҡа, ашҡа һалып ебәрәм. Аш-һыуға тәм дә өҫтәй, шул уҡ ваҡытта файҙалы ла.\nҮтә ҡаты һыуыҡ тейгән ваҡытта иң шәп дауалаусы – ер еләге япрағы. Уны емеш бирә башлағансы йыйырға кәрәк. Сәйгә ҡушып йыш эскәндә, дарыу менән төҙәлмәй торған сирҙе сығарырға һәләтле. Ошондай йәшел сәй рецептарынан айырылғаным юҡ.\nКеше организмы өсөн төрлө һуттарҙың файҙаһы ла әйтеп бөткөһөҙ ҙур. Улар араһынан ҡыҙыл сөгөлдөр, алма, кишер һутынан эшләнгән ҡатышма тураһында әйтеп китеүҙе кәрәк һанайым. Уларҙың өсөһө лә бер үк күләмдә булырға һәм аш алдынан көнөнә бер мәртәбә ярты стакан эсергә кәңәш итер инем. Уны мин ейәнсәрҙәремә беренсе тапҡыр биргәндә бик үк оҡшатманылар. Ә хәҙер бергәләп яратып файҙаланабыҙ. Шулай уҡ йоҡо алдынан берәр стакан ҡатыҡ эсеү ҙә ғәҙәткә инеп китте.\nХалыҡ медицинаһында иммунитетты күтәреү өсөн ҡурай еләгенең япраҡтарынан тыш, ботаҡтарын да ҡулланалар. Уларҙы ваҡ итеп турап (1-2 аш ҡалағы), 1 стакан һыуҙа ҡайнатып, 2 сәғәт тирәһе төнәткәс, көн буйына 1-2 ҡабым эсергә кәрәк.\n1 сәй ҡалағы ромашка һәм йүкә сәскәһен, гөлйемеште 1 стакан ҡайнаған һыуға һалып, 15-20 минут төнәтергә. Әҙер ҡайнатманы һөҙөп, көнөнә 1/3 стакан эсергә.\nАуырыған саҡта мүк еләгенә шәкәр өҫтәп иҙеп, өҫтөнә сәй ҡойоп эсергә була.\nГөлйемештә С витамины күп, шуға күрә ауырыған саҡта уны йышыраҡ һәм күберәк ҡулланыға кәрәк. 2 аш ҡалағы киптерелгән емештәрҙе ярты литр һыуҙа 15 минут ҡайнатып алырға. Төнгөлөккә төнәтеп, сәй урынына эсеү файҙалы. Бал өҫтәргә лә мөмкин.\nБал тигәндәй, беҙҙең өйҙә өҫтәлдә һәр саҡ бал ултыра. Иртәнге аш алдынан мотлаҡ рәүештә бер сәй ҡалағы ашарға кәңәш итәм. Сөнки балда бик күп витаминдар тупланған. Иртән ҡулланыуҙың яҡшы яғы шунда: ял иткән тән витаминдарҙы бик тиҙ үҙләштереүсән.


Республикала туристик бренд әҙерләйҙәр\n30 Ноябрь 2017, 16:56\n2018 йылда Башҡортостандың үҙенең туристик бренды барлыҡҡа килергә тейеш. Эштәрҙе 30 мартҡа тиклем тамамлау ҡаралған.\n2018 йылда Башҡортостандың үҙенең туристик бренды барлыҡҡа килергә тейеш. Эштәрҙе 30 мартҡа тиклем тамамлау ҡаралған. Заказды башҡарыусы алдында баҙарҙы, маҡсатлы аудиторияны һәм башҡа төбәктәрҙең тәжрибәһен тикшереү, һорау алыуҙар үткәреү һәм шунан һуң ғына образды һүрәтләү маҡсаты ҡуйылған. Туристик брендты әҙерләү республикаға 2,7 миллион һумға төшә, уның менән Өфөләге Paradox Box брендинг компанияһы шөғөлләнә. Сит илгә сығарыу өсөн логотип һәр йүнәлеш өсөн айырым ҡарала.\n«Беҙ маҡсатлы аудиторияны тикшерергә ниәтләйбеҙ – биләмәнең үҙенсәлеген, туристарға нимә тәҡдим итә алыуыбыҙҙы, уларҙы нисек йәлеп итергә мөмкин икәнлеген аңларға кәрәк. Берҙәм концепция, платформа төҙөү, уның нигеҙендә берҙәм визуаль образ булдырыу талап ителә. Эшебеҙҙең һөҙөмтәһе туристик бренд маҡсатына ғына яуап бирмәүе лә мөмкин. Беҙҙең алда ундай бурыс ҡуйылмай, ләкин туристарҙан тыш, инвесторҙарҙы ла йәлеп иткән биләмә образын тыуҙырыу ҡыҙыҡлы булыр ине», — тине Paradox Box компанияһының арт-директоры, «Брендинг» категорияһында Forbes рейтингы эксперты, Юғары брендинг мәктәбе уҡытыусыһы Илшат Байбурин.\nБашҡортостандың Эшҡыуарлыҡ һәм туризм буйынса дәүләт комитеты рәйесе Вячеслав Ғиләжетдинов һүҙҙәренсә, туристик брендты әҙерләү эске баҙарҙа туристар ағымын 15-25 процентҡа арттырырға мөмкинлек бирә.\n«Беҙгә туристар килә алыр ине, әммә уларға республика хаҡында мәғлүмәт етешмәй. Башҡа төбәктәр миҫалында күреүебеҙсә, туристик бренд һәм төбәк брендының тап килмәүе лә мөмкин», — тине Вячеслав Ғиләжетдинов.\nБашҡортостанда биләмәләр брендингы өҫтөндә эштәр нисек бара, республикалағы ниндәй ҡалаларҙың брендтары бар һәм улар ни өсөн кәрәк – ошо хаҡта «Башинформ» мәғлүмәт агентлығының махсус проектында уҡығыҙ.


Ҡырғыҙ, ҡаҙаҡ ерендә төркиҙәрҙең осрашҡаны » Башҡортостан гәзите\n"Башҡортостан гәзите" » Мәҙәниәт һәм әҙәбиәт » Ҡырғыҙ, ҡаҙаҡ ерендә төркиҙәрҙең осрашҡаны\nҠырғыҙ, ҡаҙаҡ ерендә төркиҙәрҙең осрашҡаны 14.07.2017 // Мәҙәниәт һәм әҙәбиәт\nБыл ике халыҡты боронғо тарих, төрки ҡәүеме вәкилдәре булыу ғына түгел, героик, мифик эпостары һаҡланып ҡалыу күренеше лә бәйләй. Бик һирәк милләттәрҙең бөгөн боронғо дәүерҙәге йәшәйешен, донъяға ҡарашын яҡтыртҡан эпосы бар. Ҡырғыҙҙар бөйөк “Манас” әҫәре менән ата-бабалары тарихына, үткәненә мәҙхиә йырлап ҡына ҡалманы, ә фәлсәфәүи эпос аша бар донъяға милләтенең тамыры, ҡеүәте хаҡында хәбәр итте. 2013 йылда “Манас” ЮНЕСКО тарафынан һаҡланған донъя мәҙәниәте ҡомартҡыһы әҫәрҙәре исемлеген тултырҙы. Шундай уҡ мәшһүр әҫәр башҡорттарҙа ла бар – “Урал батыр”! Йәшәү менән Үлемдең төп мәғәнәһе, кешелек ғүмеренең тәрән идеяһы сағылған был эпос әле булһа донъя ғалимдарын һиҫкәндерә, уйландыра. Ҡырғыҙ халҡы – бөйөк эпослы милләт кенә түгел, ә һүҙ сәнғәте өлгөләрен XXI быуатта ла ижад итә алған улын тыуҙырған ҡәүем. Һүҙем атаҡлы Сыңғыҙ Айытматов хаҡында. Ул үҙ заманында башҡорт еренә бер генә тапҡыр килмәне. Башҡортостанда авар Рәсүл Ғамзатов, башҡорт Мостай Кәрим, ҡырғыҙ Сыңғыҙ Айытматов төшкән фото ла һаҡлана. Борон-борондан үҙ-ара тығыҙ бәйләнештә йәшәгән башҡорттар менән ҡырғыҙҙар. Юҡҡа ғына башҡорт халҡының тотош бер ырыуы “Ҡырғыҙ” тип аталмаған. Күсмәндәрҙең халыҡ-ара уйындарын ойоштороп та ҡырғыҙҙар башҡа төрки милләттәргә өлгө күрһәтте. Глобалләшеү заманында юлыңды юғалтҡанһың икән, тарихыңа әйләнеп ҡара: ә унда ата-бабалар уҡтан ата, ҡымыҙ бешә, һыбай саба. Унда – халыҡ берҙәмлеге, рухи ҡеүәт, тәбиғи сафлыҡ. Бөтә донъя башҡорттары ҡоролтайы Башҡарма комитеты бер төркөм йәмәғәт эшмәкәрҙәрен Ҡырғыҙстандың Чолпан-Ата ҡалаһында уҙғарыласаҡ Бөтә донъя төрки халыҡтары ҡоролтайына юлға оҙатҡанда бына ошолар хаҡында уйландым мин. Ҡоролтай аппаратының баш белгесе Алһыу Сирғәлинаның милләтебеҙ йөҙөн күрһәтеү ниәтенән делегацияны милли кейемдәргә өҫтөнлөк биреп әҙерләүе, милли музыка ҡоралы, милли һүҙ сәнғәте, милли йәмәғәт ойошмаһы тураһында хәстәрләүе юҡҡа булмаған: Башҡортостан делегацияһы республикабыҙҙы лайыҡлы сағылдырыу өсөн ҡулынан килгәндең барыһын да эшләне. “Гуманизм. Прогресс. Рухиәт” төшөнсәләрен әләм итеп күтәргән Бөтә донъя төрки халыҡтары ҡоролтайы мәҙәни, рухи күперҙәр аша төрки ҡәүемдәрен берҙәмлеккә әйҙәне.\nБөтә донъя башҡорттары ҡоролтайы Башҡарма комитеты, Башҡортостан, Рәсәй Яҙыусылар союзы ағзаһы булараҡ та, телмәремдә тап әҙәби, рухи бәйләнештәр хаҡында һүҙ алып барҙым. Эйе, совет осоронда милли әҙәбиәттәр урыҫ теленә, үҙ-ара тәржемә ителгән, әммә бөгөн был сәнғәт институтының эшмәкәрлеге бер ни тиклем һүлпәнәйә төшкән. Шуға ҡарамаҫтан, эш бара, антологиялар сыға тора. Ә беҙ, үҙ сиратыбыҙҙа, был эште әүҙемләштереп ебәрергә бурыслыбыҙ.\nБулмағас һис ҡамаулы...


Стоимость и срок доставки в Переславль Залесский (Ярославская обл.): Ходовые огни Sho-me DRL 507\n3-7 дней* 665 руб.\nул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5 ул. Берендеевская, 5\n4 -8 дней* БЕСПЛАТНО\n4 -8 дней* 569 руб.\n5-9 дней* 466 руб.\n4 -8 дней* 181 руб.\n4 -8 дней* 788 руб.\n4-7 дней* 310 руб.\n"Почта России - предоплата 100%" - П****** Е.\nВсего отпраленных заказов в Переславль Залесский: 21


Боҙбармаҡтар һөжүмгә әҙерләнә\nБөгөндән республикала көндәрҙе йылыта башлай. Ошо сәбәпле, ҡыйыҡ баштарынан ҡарҙың һәм боҙбармаҡтарҙың күпләп шыуып төшөүе ихтимал. Яҙ етеү менән күп ҡатлы йорттар ҡыйығынан ҡарҙың шыуып төшөүе, шул сәбәпле халыҡтың йәрәхәтләнеүе күптәрҙе борсой. Быйыл иһә торлаҡ-коммуналь хужалыҡ...\nЗинино янында тимер юлы аша ер өҫтөнән үткәүел төҙөү башлана\nБына ошондай мәғәнәһеҙ үлемдәрҙе кәметеү маҡсатында быйыл Зинино янында тимер юлы аша ер өҫтөнән үткәүел төҙөү башлана. Күләмле проектты 2020 йылға тиклем ғәмәлгә ашырыу ҡарала. белгестәр әйтеүенсә, бында тимер юл аша үтеү урыны йылдан-йыл нығыраҡ хәүеф тыуҙыра. Нагаево ауылы ла йылдам үҫешә. Үҙ...\nАшыҡҡан поезд аҫтында ҡалған\nПоезд юлы аша сыҡҡанда тағы ла ике кеше һәләк булды. Нагаево ауылы янында автомобиль Силәбенән Һамарға китеп барыусы поезд аҫтында ҡалды. Автомобиль водителе, 23 йәшлек егет һәм уның пассажиры, 31 йәшлек ир урында уҡ һәләк булды. Яҡынса мәғлүмәттәр буйынса, еңел автомобиль яҡынлашып килгән...\nРеспубликала медицина тармағы өсөн яңы алымдар ҙа уйлап сығарылған. Мәҫәлән, үтә һығылмалы металлдар институты яңы нанотитан тәҡдим итә. Был материалды стамотология, травматология, отропедия, хирургия өлкәләрендә ҡулланырға мөмкин. Республика ғалимдары проекты Японияла уңышлы һынау үткән. Тик...\nОло йортҡа ни кәрәк, кесе йортҡа шул кәрәк\nБашҡортостандың һаулыҡ һаҡлау тармағына өҫтәмә аҡсалар бүленә. Был өлкәләге яңы обьекттарҙы сафҡа индереү өсөн республика 15 миллиард һум йүнәлтергә әҙер. Ошо турала Республика Башлығы Рөстәм Хәмитов Рәсәй һаулыҡ һаҡлау министрлығы коллегияһында белдерҙе. Федераль ведомство кәңәшмәһендә сығыш яһап...\nСит илдәрҙән Өфө дәүләт нефть техник университытында уҡыусы студенттарҙың бер төркөмө “Өфө йүкәләре” йырын башҡортса йырлап киң билдәлелек алды. Бөгөн “популяр йырсылар” “Хәйерле иртә, республика” тапшырыуы аша миллионлаған телевизор ҡараусыла менән осрашты, тура эфирҙа уоарҙың һорауҙарына яуап...\nӨфө районында йәшәүсе үҙ ҡулы менән үҙенсәлекле техника эшләгән. 3 тәгәрмәсле тимер ат йәки трицикл эшләү Олег Йәрмөхәмәтовтың бала саҡ хыялы. Кәрәкле запас часттар йыйғас, ул күптәнге хыялын тормошҡа ашыра. Үҙенсәлекле техниканы йыйыу күп сығымдар талап итмәгән. Мотоцикл нигеҙендәге тимер атҡа...\n«Россельхознадзор» 2 апрелдән Абхазиянан аҙыҡ-түлекте индереүҙе тыйҙы\nАбхазияла һоро-мәрмәр төҫөндәге ҡандала тарала башлаған. Ул емеш һәм еләк культураларының уңышын юҡ итә. Был бөжәктәр 2017 йыл эсендә Абхазияла урман сәтләүеге уңышының 70 процентын һәм мандарин уңышының 50 проценттан ашыуын юҡ иткән.\nӨфө предприятиеларының береһендә эшсе һәләк булған\n30 йәшлек ирҙең башына 50 киллограмлыҡ торба төшкән. Сәбәптәрен дәүләт хеҙмәт инспекцияһы асыҡлай. Иҫегеҙгә төшөрәбеҙ, яңыраҡ башня кранын һүткән ваҡытта 23 йәшлек егет һәләк булғайны.\nВолга буйы федераль округы төбәктәренең хеҙмәт буйынса башҡарма власть органдары етәкселәре Рәсәйҙә двигатель төҙөүсе иң ҙур предприятиеларҙың береһендә Өфө моторҙар эшләү берекмәһе цехтарында хеҙмәт именлеге торошона баһа бирҙе. Берекмәлә 24 меңдән ашыу кеше эшләй. 2018 йылда предприятие “Хеҙмәт...


Мәғлүмәтле булыу отошло » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Мәғлүмәтле булыу отошло\nМәғлүмәтле булыу отошло 19.05.2017 // Йәмғиәт\nСтәрлетамаҡ үҫешә. Яңынан-яңы йорттар ҡалҡа, социаль объекттар төҙөлә. Мәҫәлән, күптән түгел ҡаланың яңы биҫтәһендә күп ҡатлы йорттар барлыҡҡа килде, уларҙан йыраҡ түгел 1000 урынлыҡ мәктәп, балалар баҡсаһы ишектәрен асты, “Ашығыс ярҙам” ярҙамсы станцияһы һәм янғын һүндереү часы эшләй башланы, сауҙа йорттары ҡалҡты. Төрлө программалар, инвестициялар ярҙамында төҙөлөш гөрләй. Шуныһы ла иғтибарға лайыҡ: муниципалитеттың киңәйеүенә ҡарамаҫтан, уның бөхтәлеге, таҙалығы инде нисәмә йыл матур йола булып һаҡланып килә. Күптән түгел Мәскәүҙә “Рәсәйҙең иң төҙөк ҡалаһы (ауылы)” конкурсы йомғаҡтары буйынса Стәрлетамаҡтың 100 мең һәм унан да күберәк кеше йәшәгән ҡалалар араһында II урынды алыуы – быға асыҡ дәлил. Тәүге баҫҡыстарҙағы позицияларын стәрлетамаҡтар инде бер нисә йыл бирмәй килә.\nӘлбиттә, таҙартыу ғына таҙалыҡ тигәнде аңлатмай әле, халыҡтың тирә-яғына, башҡаларға иғтибарлы, һаҡсыл булыуы зарур. Ғөмүмән, стәрлетамаҡтарҙы был тәңгәлдә өлгө итеп ҡуйырлыҡ, улай ғына ла түгел, берҙәм, тәүәккәл һәм әүҙем дә бында йәшәгән халыҡ. Шулай булмаһа, “Урындағы башланғыстарға булышлыҡ итеү” программаһында ҡатнашыу өсөн илленән ашыу ғариза ебәрелер инеме ни? Проекттың 20 проценты – муниципалитет бюджетынан, 5 проценты халыҡтан йыйылған финанс икәнлеген билдәләгәндә, стәрлетамаҡтарҙың йәшәгән биҫтәһенә, урамына, йортона булған һөйөүенең ихласлығына шик юҡ.\nТарихҡа күҙ һалғанда, бындай программа Рәсәйҙең ҡайһы бер төбәктәрендә, мәғлүм булыуынса, тиҫтә йыл эшләй, республикала ул 2014 йылда барлыҡҡа килде. Нисек кенә булмаһын, уның ярҙамында бихисап проект тормошҡа ашҡан. Тимәк, ниндәйҙер ҡалала спорт майҙансығы барлыҡҡа килгән, ҡайһылыр ауылда юл нығытылған йәки клуб яңы төҫ алған. Шулай ҙа, Башҡортостандың Стратегик тикшеренеүҙәр институты ғилми хеҙмәткәре Александр Куликовтың фекеренә ҡарағанда, халыҡтың ошондай проекттар хаҡында аҙ мәғлүмәтлелеге һаман да программаны тормошҡа ашырыуҙа төп проблемаларҙың береһе булып ҡала. Мәҫәлән, донъяуи кимәлдәге тәжрибәгә күҙ һалһаҡ, ошондай проекттар ярҙамында һәм халыҡтың әүҙемлеге менән һигеҙ тиҫтәнән ашыу илдә урындағы инфраструктура яҡшыртыла икән, шуға күрә хәҙерге заманда мәғлүмәтле булыу отошло.\nБашҡортостанға әйләнеп ҡайтҡанда, был программала тәүге йылдарҙа Әбйәлил, Баймаҡ, Бөрйән, Ейәнсура, Йылайыр, Учалы, Хәйбулла райондары әүҙемлек күрһәтте. Былтыр һәм быйыл стәрлетамаҡтар ҙа ҡалышырға теләмәй. Мәҫәлән, үткән йылда ҡаланан өс проект көс һынашты, уларҙың икәүһе комиссия тарафынан хупланған. Балалар һәм спорт майҙансыҡтары улар. Башланғыстарҙың хужаһы – “Лидер” һәм “Шишмә” торлаҡ хужалары ширҡәте. Майҙансыҡтарҙа сыр-сыу килеп бала-саға йүгерә лә инде.\nСтәрлетамаҡ ҡалаһы хакимиәте башлығының финанстар буйынса урынбаҫары Гөлнара Вәлиева белдереүенсә, бындай проекттар халыҡҡа аҙ ғына сығымдар менән ҙур эш атҡарырға, ҡайһы берҙә оҙаҡ ваҡытҡа һуҙылырҙай эштәрҙе тиҙ генә башҡарып сығырға ярҙам итә. Бәғзе бер осраҡта берҙән-бер сара ла булып тора.\n– Бөгөнгө иҡтисади шарттарҙа төҙөкләндереү маҡсатында аҡса йәлеп итеү өсөн был ҙур мөмкинлек, – тип билдәләне ул.\nҒөмүмән, ҡала халҡы өсөн дә, ауылда йәшәүселәргә лә ул мөһим күренеш. Ҡала тигәндән, программала быйыл үҙгәрештәр ҙә бар. Хәҙер унда ҡатнашыу өсөн күп фатирлы йорттар советы ла ғариза бирә ала. Әйтергә кәрәк, стәрлетамаҡтарҙың әүҙемләшеүе ошо үҙгәрештәргә бәйле лә инде. Ятып ҡалғансы, атып ҡал, тип боронғолар белмәй әйтмәгән. Кемдәндер көтөп ятҡансы, үҙ тырышлығың менән тирә-йүнеңде хәстәрләһәң, насармы ни? Шул күпер аша үҙең сығаһың, шул урамдан ғаиләң атлай, шул майҙансыҡта һинең балаларың уйнай бит…


Туғыҙынсы синыф тамамлаусылар өсөн дәүләт йомғаҡлау аттестацияһын тапшырыу шарттары билдәләнде - Bash.News\nТуғыҙынсы синыф тамамлаусылар өсөн дәүләт йомғаҡлау аттестацияһын тапшырыу шарттары билдәләнде https://bash.news/news/88605_tuyynsy_sinyf_tamamlausylar_sn_dlt_jomalau_attestaciyayn_tapshyryu_sharttary_bildlnde\n23 ғин 2019, 21:28\nБынан тыш, ике резерв көн ҡаралған. Әле республиканың һәр төбәгендә берәр мәктәп һайлап алынып алдан һынау уҙғарылған. Бланктар Башҡортостан мәғарифты үҫтереү институтының мәғлүмәт эшкәртеү үҙәгенә тапшырылды. Һынауҙарҙа туғыҙынсы синыф уҡыусылары тейешле талаптар буйынса эксперт ҡатнашлығындағы әңгәмәлә үҙ белемен тикшерә алды.\nТелдән әңгәмә дүрт өлөштән тора. Тәүгеһендә уҡыусы тексты ҡысҡырып уҡып ишеттерергә, артабан уны һөйләргә, киләһе этапта өс теманың береһен һайлап, уға үҙ фекерен белдерергә һәм дүртенсе өлөштә имтихан ҡабул итеүсе әңгәмәсе менән диалог алып барырға тейеш. Телдән әңгәмәлә уҡыусыға 15 минутҡа тиклем ваҡыт бирелә, мөмкинлектәре сикләнгән балалар өсөн 30 минут билдәләнгән. Иң юғары балл - 19, 10 билдәһе ҡуйыла икән - зачет.\nРөстәм Рәмов, Башҡортостан мәғарифты үҫтереү институтының төбәк мәғлүмәт эшкәртеү үҙәге етәксеһе: “Һәр бер уҡыусы менән индивидуаль һөйләшеү алып барыласаҡ. Әңгәмәсе һөйләшә, ә эксперт критерийҙар буйынса билдәләр ҡуйып бара. Һөҙөмтәләр буйынса зачет йә незачет ҡуйыла. Зачет алыусылар дәүләт йомғаҡлау аттестацияһына бара аласаҡ”.\nБыйыл республикала 43 меңдән ашыу уҡыусы туғыҙынсы синыфты тамамлай. Ғәҙәттәгесә, улар математика һәм рус теленән ике мотлаҡ һәм үҙҙәре һайлап ике фәндән имтихан тапшыра.\n00:22, 23 июл\n11:00, 22 июл


Башҡортостан Президенты Белоретта байрам сараларында ҡатнашты // Йәмғиәт | новости башинформ.рф\nБашҡортостан Президенты Белоретта байрам сараларында ҡатнашты\n11:11, 16 июля 2012 Йәмғиәт\nБелоретта ҡалаға 250 йыл тулыуға, Белорет металлургия комбинатының 250 йыллығына һәм Металлургтар көнөнә арналған байрам саралары үтте. Унда Башҡортостан Президенты Рөстәм Хәмитов та ҡатнашты.\nБайрам ҡаланың Металлургтар майҙанында башланды. Унда «Белорет – кисә, бөгөн, иртәгә» исемле күргәҙмә ойошторолдо. Үҙҙәренең экспозицияларын төрлө тармаҡ предприятиелары тәҡдим итте. Рөстәм Хәмитов предприятиеларҙың продукцияһы, етештереү күләмдәре менән танышты.\nБелорет районы башлығы менән аралашыу барышында Рөстәм Хәмитов Белореттың күп яҡлы эшмәкәрлеген сағылдырған логотип-символ булдырырға тәҡдим итте.\nАртабан республика Президенты реконструкциянан һуң асылған «Металлург» кинотеатрында булды. Уны тергеҙеүҙә ҡалала йәшәүсе эшҡыуар Данис Йыһаншин ҙур ярҙам күрһәткән.\nРөстәм Хәмитов башҡарылған эштәрҙең юғары сифатын билдәләне, «Металлург»тың ҡалалағы төп ял итеү үҙәктәренең береһенә әүерелеүенә ышанысын белдерҙе.


Донъя чемпионынан оҫталыҡ дәресе | ГТРК «Башкортостан» — Новости Уфы и РБ\nДонъя чемпионынан оҫталыҡ дәресе\n22 января 2018 — 17:27 ГТРК «Башкортостан»\nСпорт менән шөғөлләнгән һәр кемгә лә билдәле – тән торошон төрлө яҡлап үҫтереү мөһим. Республиканыңҡатнаш алыш федерацияһында шөғөлләнгән егет-ҡыҙҙар быны яҡшы белә һәм буш ваҡытында башҡа спорт төрҙәренә иғтибар итә. Саңғыла йүгереү һәм рингта һуғышыу. Бер-береһенә бөтөнләй оҡшамаған был ике спорт төрөнөң, шулай ҙа оҡшаш яҡтары күп. Һәр ҡайһыныһында ла тын юлдарының иркен булыуы һәм сыҙамлылыҡ талап ителә. Ә бына мускулдар төрлөсә эшләй икән. ММА федерацияһында үткәргән төрлө кимәлдәге уйындарҙа төбәк спортсыларының уңышлы сығыш яһауы, уларҙың әҙерлегенең яҡшы кимәлдә булыуын раҫлай. Алышсыларҙың бөтә яҡлап та камил үҫешеүенә ҙур иғтибар бүленә. Саңғыла йөрөй белмәү оят түгел, өйрәнергә теләмәү оят, тип һанай Максим Чудов һәм, яҡшы өйрәтеүсең булғанда, бер көн эсендә төрлө алымдарҙы үҙләштерергә, ә аҙаҡ, ташламай шөғөлләнеп, камиллаштырырға була ти. Түбәнгә шыуып төшөү, үргә менеү, тигеҙ урындарҙа төрлө стилдә елдереү – даими саңғыла йүгергән хәлдә бик тиҙ оҫтарырға мөмкин. Саңғыла йөрөүҙең бөтә тәмен татырға теләүселәр өсөн классик , ә тиҙлеккә өҫтөнлөк биреүселәргә коньки стиле ҡулай. Иң мөһиме – саңғыла йөрөүҙең бер кемгә лә зыяны юҡ. Файҙаһы – һанап бөткөһөҙ. Еңел генә осоп ҡуҙғалып киткән Максим Чудов менән үткән дәрестең иң ҡыҙыҡлы өлөшө эстафета булғандыр.\nЙылдамлыҡ, етеҙлек һәм саңғыларҙа кәүҙәне дөрөҫ тотоу һәләте тап ошонда асыҡланды. Ҡатнаш алыш федерацияһы спортсылары артабан саңғыла даими йөрөргә тигән теләктә. Ҡышҡыһын сынығыу өсөн мөмкинлектәр ҙур. Шуға күрә лә киләһе ялдарҙа егеттәр ҡышҡы футбол уйнарға ниәтләй.


Башҡалала ауыл хужалығы культураларының яңы сорттарын сығарыу буйынса инновацион лаборатория асылды - Bash.News\nБашҡалала ауыл хужалығы культураларының яңы сорттарын сығарыу буйынса инновацион лаборатория асылды\nБашҡалала ауыл хужалығы культураларының яңы сорттарын сығарыу буйынса инновацион лаборатория асылды https://bash.news/news/89664_bashalala_auyl_xuzhalyy_kulturalaryny_yay_sorttaryn_syaryu_bujynsa_innovacion_laboratoriya_asyldy\nБашҡорт дәүләт аграр университеттында ауыл хужалары культураларының яңы сортттарын сығарыу буйынса инновацион лаборатория асылды. Лаборатория 8,5 млн һумға торошло юғары технологиялы ҡоролмалар менән йыһазландырыла. Был хаҡта БДАУ-ның матбуғат хеҙмәте хәбәр итә.\nМагистрҙар һәм аспираттар селекция һәм үҫемлектәрҙең генетек анализы менән шөғөлләнәсәк. Йәш ғалимдар уңыш өсөн яуап биргән гендарҙы билдәләү буйынса белем аласаҡ. Был иһә,үҙ сиратында, көслө елдәрҙә, ҡоролоҡ ваҡытында бирешмәйәсәк сорттар тыуҙырыуға мөмкинлек бирәсәк.


Йәйге сәләмәтләндереү кампанияһын үткәреүгә 3 миллион 860 мең һум аҡса бүленде // Йәмғиәт | новости башинформ.рф\nЙәйге сәләмәтләндереү кампанияһын үткәреүгә 3 миллион 860 мең һум аҡса бүленде\n14:22, 18 мая 2010 Йәмғиәт\nБыйыл йәйге сәләмәтләндереү кампанияһын үткәреүгә ҡала бюджетынан өс миллион 860 мең һумдан ашыу аҡса бүленде. Был турала бөгөн ҡала хакимиәте башлығы эргәһендәге кәңәшмәлә Өфө йәштәр сәйәсәте буйынса комитет рәйесе урынбаҫары Эдуард Андуганов хәбәр итте.\nЭлеккесә өҫтөнлөклө йүнәлештәрҙең береһе булып йәйге осорҙа үҫмерҙәрҙе һәм йәштәрҙе эш менән тәьмин итеүгә булышлыҡ итеү тора. Бында өс төп йүнәлеш ҡаралған – ваҡытлыса эшкә урынлаштырыу, йәштәр хеҙмәт ойошмалары һәм үҫмерҙәр клубтары базаһында ваҡытлыса мәшғүллек.\n— Йәштәрҙе эш менән тәьмин итеүгә булышлыҡ итеү үҙәге аша 2500 кешене эшкә урынлаштырырға планлаштырыла, — тип билдәләне Эдуард Андуганов. – Хәҙерге ваҡытта үҙәк йәйге осорға эш урындары вакансиялары банкы булдырыу буйынса эш үткәрә. 14 майға ҡарата үҙәккә 3 135 кеше мөрәжәғәт иткән, 845-е эшкә урынлаштырылған, шуларҙан балиғ булмағандар – 325. Булған вакансиялар һаны – 447.\n1200 бала үҫмерҙәр клубтары базаһында ваҡытлыса эшкә урынлаштырыласаҡ.\nЭдуард Андуганов әйтеүенсә, 2009 йылда ҡала бюджетынан был маҡсаттарға 705 мең һум аҡса бүленде, ә быйыл 900 мең ҡаралған, улар хеҙмәт хаҡы түләүгә һәм һалымдарға ғына түгел, клубтарға ағымдағы ремонт үткәреү өсөн кәрәкле материалдар һатып алыуға ла тотоноласаҡ.\n— Беҙҙең төп бурыс – мөмкин тиклем күберәк йәштәрҙе ваҡытлыса эшкә урынлаштырырға ярҙам итеү, — тип һыҙыҡ өҫтөнә алды Өфө мэры Павел Качкаев. – Иң мөһиме, йәйге каникулдар осоронда балалар эшһеҙ ҡаңғырып йөрөмәһен.


Ауыл киләсәге – кооперативтарҙы үҫтереүҙә\n23 Ноябрь 2019, 14:30\nСалауат районы делегацияһы “Беҙҙең бренд” дүртенсе фестивале сиктәрендәге республика ауыл хужалығы кооперативтарының II съезында ҡатнашты. Сара был аҙнала Өфөлә ВДНХ-Экспо күргәҙмә комплексында үтте. Республика съезында ҡатнашыу файҙаға ғына булды. Кооперативтың ни өсөн кәрәклегенә, ниһайәт, төшөндөк. Бөгөн ауыл хужалығының киләсәге берләшеп эшләүгә генә бәйле, – тине делегаттарҙың береһе, Мәсетле ауылының "Йүрүҙән" кооперативы рәйесе Илнур Камалов.\nСалауат районы делегацияһы “Беҙҙең бренд” дүртенсе фестивале сиктәрендәге республика ауыл хужалығы кооперативтарының II съезында ҡатнашты. Сара был аҙнала Өфөлә ВДНХ-Экспо күргәҙмә комплексында үтте. Уны Башҡортостандың Ауыл хужалығы министрлығы менән БР Ауыл хужалығы консультация үҙәге ойошторҙо.\nБР Хөкүмәте Премьер-министры урынбаҫары – республика ауыл хужалығы министры Илшат Фәзрәхманов сараны асҡанда:\nБөгөн Башҡортостан кооперативтар һаны буйынса лидер булып тора. Был эш берләшеү өсөн генә ойошторолмай, беҙ бизнесҡа һөҙөмтәле үҫеш һәм уңайлы шарттар тыуҙырабыҙ, ә ҡатнашыусылар уға үҙ аллы ҡушыла. Миҫал өсөн, килемде арттырыусы проект (ДГП) буйынса грант алыусы СПоК-тар 2018 йылда дөйөм 19,4 млн. һум һалым түләһә, 2019 йылдың беренсе ярты йыллығында уның күләме 13,7 млн. һум тәшкил итте. Былтыр 190 яңы эш урыны булдырылһа, быйыл 231 яңы эш урыны асылды, – тип билдәләне ул.\nРеспублика кооперативтары съезының абруйлы ҡунаҡтары “Молвест” компанияһын ойоштороусы, РФ Дәүләт Думаһы депутаты Аркадий Пономарев, Ҡазан корпоратив университеты ректоры Алһыу Нәбиева, Венгрияның Генераль консуллеге илсеһе Акош Мадари, Төбәк продукттарын етештереүселәр һәм тәъмин итеүселәрҙең милли ассоциацияһы президенты Иван Меркулов һ. б. булды. Съезда барлығы 200-ҙән ашыу кеше ҡатнашты.\nСалауат районы делегацияһына хакимиәт башлығы урынбаҫары, ауыл хужалығы бүлеге начальнигы Рәмил Хамматов етәкселек итте.\nБеҙҙән республика съезына район хакимиәтенең ауыл хужалығы бүлегенең иҡтисад буйынса белгесе Гүзәл Нурмөхәмәтова, Мәсетленән “Йүрүҙән” ауыл хужалығы ҡулланыусылар кооперативы рәйесе Илнур Камалов һәм уның ҡатыны Азалия, Малаяҙҙан “Салауат” ауыл хужалығы ҡулланыусылар эшкәртеүсе кооперативы рәйесе Денис Йосопов барҙы. Унда Рәсәйҙең төрлө төбәктәренән билдәле маркалы һәм республика баҙарына сығырға теләгән яңы бренд вәкилдәре ҡатнашты. Төрлө продукция етештергән ауыл хужалығы кооперативтары менән танышып, ыңғай тәжрибә алып ҡайттыҡ, – тип һөйләне Рәмил Хамматов.\nУның һүҙҙәренсә, Салауат районында бөгөн 8 кооператив ойошторолған. Малаяҙ ауылындағы “Салауат” СППК-һы ит эшкәртеү менән шөғөлләнә башлаясаҡ. Бының өсөн кооператив кәрәкле ҡорамалдар һатып алыуға республика гранты алған. Мәсетле ауылының “Йүрүҙән” СПоК-ы грант алып, быйыл бейә ҡымыҙы етештереүгә тотондо.\nКооператив рәйесе Илнур Камалов (фото – редакция архивынан):\nГрантҡа ҡымыҙ етештереү ҡорамалдары алдыҡ. Һигеҙ баш бейәне һауынға өйрәтеп, ҡымыҙ бешәбеҙ. Продукцияны Арҡауыл ауылындағы магазин аша һаттыҡ. Киләсәктә һауын бейәләрен ишәйтеп, ҡымыҙ етештереү күләмен арттырырға уйлайбыҙ. Республика съезында ҡатнашыу файҙаға ғына булды. Кооперативтың ни өсөн кәрәклегенә, ниһайәт, төшөндөк. Бөгөн ауыл хужалығының киләсәге берләшеп эшләүгә генә бәйле.\nӘйтергә кәрәк, республикала ауыл хужалығы кооперативтарын үҫтереү эшҡыуарлыҡҡа ярҙам күрһәтеү милли проектына ярашлы бойомға ашырыла.


Өфөлә Мәрйәм Бураҡаеваның тәүге өс томлы китабының исем туйы уҙҙы | «Ашҡаҙар» радиоhы сайты\nӨфөлә күренекле башҡорт яҙыусыһы һәм йәмәғәт эшмәкәре Мәрйәм Бураҡаева әҫәрҙәренең тәүге өс томлы китабының исем туйы уҙҙы.\nКитап Зәйнәб Биишева исемендәге Башҡортостан «Китап» нәшриәтендә донъя күрҙе. Баҫма авторҙың 75 йәшенә арнала. Беренсе томға «Һүнмәҫ нурҙар», «Шишмә», «Аҡбалыҡ» повестары ингән. Яҙыусы үҫеп килгән быуын һәм экология проблемаларын күтәрә. «Минең өсөн әҙәби әҫәр — ул нәфис һүҙ менән кеше күңеленә, хис-тойғоларға тәьҫир итеү алымы. Кеше китапта тасуирланған нәмәне ысын тормош һымаҡ, ә геройҙарҙы яҡын кешеләр, замандаштары кеүек ҡабул итә. Геройҙар аша күңелгә үтеп инеү, кәрәкле уй-фекерҙәрҙе еткереү еңелерәк», — ти, яҙыусы.\nМәрйәм Бураҡаева – Башҡортостандың атҡаҙанған мәҙәниәт хеҙмәткәре, Рәсәй Федерацияһы Яҙыусылар союзы ағзаһы, «Аҡ тирмә» башҡорт милли-мәҙәни үҙәк рәйесе, «Тормош һабаҡтары» дәреслегенең авторы.